Ўқитувчилик фаолиятим ҳақида (2-қисм) | Xushnudbek.uz\n09.10.2015\tin Saralangan, Shaxsiy fikr 8 фикр\nКуни кеча юртимизда ўқитувчи ва мураббийлар куни байрам сифатида кенг нишонланди. Шу фурсатдан фойдаланиб, барча устозларимни байрамлари билан табриклайман!\nЎтган йили байрам арафасида сайтимда “Ўқитувчилик фаолиятим ҳақида (1-қисм)” номли мақола чоп этган эдим. Ушбу мақолада Тошкент давлат юридик университетида олиб борган ўқитувчилик фаолиятим ҳақида сўз юритилган бўлиб, унда асосан дарс вақтида қўллаган методларим хусусида тўхталгандим.\n“Ўқитувчилик фаолиятим ҳақида (1-қисм)” мақоласини ўқиш\nМазкур мақола борасида кўпчиликдан ижобий фикрлар эшитдим. Ва ўша кўпчиликнинг асосий саволи, иккинчи қисмини қачон ёзишим ҳақида бўлди. Ростини айтсам иккинчи қисмини ўтган йилнинг ўзидаёқ ёзиш ва чоп этишни режа қилган эдим, аммо дангасаликми ёки эътиборсизликми, хуллас, ҳеч қўлим тегмади. Майли, уёғини қўяверинг, сал шунақа дангасалик одатим бор.\nБайрам баҳона ўша мақолани давом эттиришга қарор қилдим. Демак, бошладик.\nДарсда доим маркердан фойдаланардим. Сабаби психологиядан маълумки, инсонда маълумотларни хотирага сақлашнинг бир қанча усуллари мавжуд. Эшитиш, кўриш, гапириш, ёзиш ва ҳ.к. Шу сабабли, дарс вақтида имкони борича барча ташқи воситалар орқали маълумотлар етказишга ҳаракат қилардим. Шу сабабли маркер менга яхши ёрдамчи эди. Баъзан маркерсиз дарсга кириб қолсам, бир нима камдек туюлаверарди.\nБунинг устига фикрни қисқа ва лўнда, конструктив етказишда ҳам доска ва маркернинг ўрни катта.\nУшбу методда менга халақит берадиган битта минус томони бор эди, бу – хунук ҳуснихатим! 🙂\nДоим кичик гуруҳларда ишлашга ҳаракат қилардим. Шу сабабли илк дарсдаёқ гуруҳни 5 кишилик кичик гуруҳларга бўлиб олардим.\nКичик гуруҳлар ишлаш учун жуда осон. Аввало турли хил топшириқлар беришга қулай. Иккинчидан бошқариш бирмунча енгил. Учинчидан кичик гуруҳларда ўзлаштириши бироз сустроқ бўлган талабалар билан ишлаш осонроқ бўлади. Гуруҳдаги бошқа талабаларга интилиб ёки улардан нимадир ўрганиб, ўз билимини ошириб бораверади.\nБундан ташқари энг муҳими, гуруҳлар ўртасида турли илмга асосланган мусобақалар орқали ўзаро рақобатни юзага келтириб, уларни янада ўқишга қизиқтириш мумкин.\nКичик гуруҳлар рўйхатини талабаларга тарқатардим\nТалабалар кичик гуруҳларга бўлинган ҳолда ўтиришибди\n18-метод. Бир ёқадан бош чиқар\nГуруҳларга бўлгандан сўнг, дарс вақтида гуруҳ бўлиб ишлайдиган турли масалалар, жумбоқлар, ўйинлар олиб келишга ҳаракат қилардим. Ўша кунги мавзу доирасида албатта.\nАсосан тарқатма материаллардан иборат бўлган мазкур жумбоқларни ечиш давомида гуруҳлар бирлашиб ишларди.\nБиласизми, менга нима учун керак эди бу?\nТалабаларни бир-бирини ўқитишини истардим. Кичик гуруҳдаги яхши ўқиган бола, жумбоқни ечиш давомида баҳсли вазиятда шеригига мавзуни тушунтириб берарди. Худди икки ўртоқ ўзаро гаплашгандек.\nБунинг эффекти ўқитувчининг тилидан эшитгандан юқори бўларди анча.\nАгар кимдир нотўғри ўқиган ёки тушунган бўлса, унда жумбоқнинг жавоби чиқмасди. Тўғри жавобни билгач, ўзининг нотўғри тушунганини ҳам англаб етарди.\nТалабалар жумбоқли топшириққа кичик гуруҳларда ечим топишмоқда\n19-метод. «Уйғооон, бақалоқ» (с)\nМетод номига кўп ҳам эътибор берманг. Бу шунчаки кинодан цитата холос.\nДарсга киришни бошлаганимнинг илк кунларида, талабаларни дарсга қизиқтириш, улардаги эътиборни кучайтириш ҳамда асосийси диққатни жамлаш мақсадида дарснинг бошида кичик тест ўтказардим. Тест саволлари ўтган мавзу бўйича бўларди ва 3 тагина саволни ўз ичига оларди. Саволлар ҳам унақа мураккаб эмас, оддий-оддий. Бундан ташқари тестни фақат бир нафар талаба ишларди. Яъни тестларни PowerPoint дастурида слайд кўринишида тайёрлардим, катта экранга ўша тестни чиқарардим ҳамда ўтган дарсда мавзуни бироз сустроқ ўзлаштирган талабадан тестларни ишлашни сўрардим. Албатта, қолганларга жим туришни ва ёрдам бермасликни тайинлардим.\nТестнинг ўзи қизиқмасди. Лекин талаба жавобни танлагандаги ҳолат қизиқ эди. Ҳар бир жавобни танлаганда унга ўзига хос изоҳ чиқарди. Тўғри топса ҳам, нотўғри топса ҳам. Ва ҳар сафар изоҳлар турлича бўларди. Изоҳларга бироз юмор аралашгани учун, талабаларнинг кайфияти кўтариларди, енгил кулгуга сабаб бўларди.\nДарснинг бошидаги тахминан 5 дақиқалик бундай машқ олдинда турган 75 дақиқанинг муваффақиятли ўтишини кафолатларди. Ҳамма уйғонган, ҳамманинг кайфияти яхши (ҳатто ўша талабанинг ҳам) ва ҳамма дарсга шай! Ана, шунақа.\nТестга нотўғри жавоб берганда\nТестга тўғри жавоб берганда\nМарҳамат, Сиз ҳам ўша тестлардан бирини ечиб кўрингчи, жуда осон 🙂\nТестни бошлаш учун қуйидаги слайднинг устига босинг!\nИзоҳ: Слайд бехато ишлаши учун фақат жавоб вариантларининг устига босинг.\nШундай тест саволларини тайёрлаш ниятида бўлган ўқитувчилар қуйидаги манзилдан слайдни кўчириб олишлари ҳам мумкин.\n20-метод. “Лабиринт” – фирменный ўйин\nМени яқиндан биладиганлар яхши билишади, мен танловлар, мусобақалар ўтказишга жуда қизиқаман. Ҳар қандай соғлом муҳитда ўтказилган танловдан фойда катта деб ҳисоблайман. Сабаби инсон табиатан етакчиликка интилади, биринчи бўлишни хоҳлайди. Инсоннинг “ички мени” аслида кўп нарсага қодир, фақат уни уйғота олиш керак. Мен ҳам талабаларда мана шунақа етакчиликка бўлган ички туйғусини уйғотишга ҳаракат қилардим. Бир-биридан яхшилигини кўрсатишга интилиш уларда ўз кучига бўлган ишончни пайдо қиларди. Ўқисам янада яхши натижага эриша оламан деган туйғуни шакллантириш эди асосий мақсадим.\nМана шу мақсадларни мужассамлаштирган ҳолда талабаларим ўртасида қандайдир ўйин ўтказишни ўйлаб юрардим. Бу шундай ўйин бўлиши керак эди-ки, ҳам қизиқ, ҳам фойдали бўлиши лозим эди.\nЎйлай, ўйлай, охири “Лабиринт” деган ўйинни ўйлаб топдим. Аслида бундай ўйиннинг аналоглари кўп. Аниқроқ айтганда ушбу ўйин бир нечта интеллектуал ўйинларнинг қоришмаси, микс варианти эди.\nХуллас, ўйиннинг қисқа мазмуни қуйидагича:\n– Талабалар 5 та кичик жамоаларга бўлинишади (бу ҳақида юқорида гапирдим);\n– Ҳар бир гуруҳга ўйин ўтказиладиган куни ноутбук келиш зарурлиги таъкидланади. Ҳозир кўпчилик талабаларда шахсий ноутбук бор, шу сабабли бу муаммо туғдирмайди;\n– Ҳар бир гуруҳнинг ноутбугига олдиндан тайёрланган махсус “Лабиринт” номли папка ташлаб берилади;\n– Ўйин 5 та шартдан иборат бўлиб, барчаси ўтилган мавзулар бўйича тузиб чиқилган турли саволлардан, жумбоқлардан иборат бўлади. Ҳар бир шарт Microsoft Word дастуридаги файлга ёзилган бўлади;\n– Ўйиннинг энг қизиқ жойи шундаки, шартлар ёзилган файлларга пароллар қўйилган бўлади. Талабалар битта шартни ечиб бўлмасдан туриб, иккинчи шартни оча олишмайди;\n– Файлни очаман десангиз, Сиздан пароль сўрайди. Парол эса, аввалги шартнинг топшириғида яширинган бўлади. Шундай қилиб, талабалар бирма-бир ҳар бир шартни бажариб, охирги шартгача боришади;\n– Қайси гуруҳ биринчи бўлиб барча файлларни очишса ҳамда 5-шартдаги энг сўнгги топшириқни бажаришса, ўша гуруҳ ўйин ғолиби бўлади;\n– Мазкур ўйин ўтилган мавзуларни такрорлаш мазмунида бўлиб, ҳар 5 та дарсдан кейин ўтказилади ва саволлар, топшириқларнинг барчаси ўтилган мавзулар бўйича бўлади.\n“Лабиринт” ўйинидаги топшириқлардан намуналар\nТалабалар “Лабиринт” ўйинидаги топшириқларни бажаришмоқда\n“Лабиринт” ўйинида Сиз ҳам бевосита иштирок этиб кўрмоқчи бўлсангиз, қуйидаги файлни кўчириб олишингиз мумкин.\n21-метод. “Ҳа/йўқ” ўйини\nБу ўйин аслида «Лабиринт» ўйини доирасидаги шартлардан бири. Ушбу ўйиннинг асл мақсади талабаларда фанга доир билимларини ўзига хос тарзда синовдан ўказиш, фандаги турли нозик қоидаларни яхшилаб ёдда сақлаб қолишга кўмаклашишдан иборат. Ўйин 10 та саволдан иборат бўлади ва саволларга “Ҳа” ёки “Йўқ” дея жавоб беришлари керак. Ўйин Power Point дастурида ишлаб чиқилган бўлиб, слайд кўринишида тайёрланган.\nЎйиннинг асосий мантиғи шундаки, талабалар барча саволларга тўғри жавоб бера олишса, уларга пароль очилади. Ўша паролни эса юқорида айтганимдек, кейинги шартга киритишади. Аммо мабодо 10 та саволдан биттагина саволга бўлса ҳам нотўғри жавоб беришса, унда ўйинни қайтадан бошлашади. Ва энг қизиғи айнан қайси саволда хато қилишганини билиб бўлмайди.\nАйтишим жоизки, мазкур ўйин талабаларнинг энг севимли шарти эди. 5 кишидан иборат гуруҳ бўлиб ишлашаётганда шунақа қизиқ музокаралар, муҳокамалар бўларди-ки, асти қўяверасиз. Энг қийин ва энг қизиқ шартлардан бири эди.\nКейинчалик ушбу ўйинни янада такомиллаштириб, “Ҳа/Йўқ” жавобларидан бошқача кўринишдаги саволларни ҳам тайёрладим.\nШунга ўхшаш биттагина ўйин билан 10 та қоидани ёдлатиш мумкин. Менга шуниси кўпроқ керак эди.\nСиз ҳам “Ҳа/йўқ” ўйинини ўйнаб кўрмоқчи бўлсангиз, марҳамат, улардан 2 та намунани келтирдим.\n“Ҳа/йўқ” ўйинини бошлаш учун қуйидаги слайднинг устига босинг!\n22-метод. Дарсни ташқарида ўтамиз\nДарс машғулотларини шаблонлардан ҳоли тарзда ўтиш жону дилим эди. Буни аввалги мақоламда ҳам айтгандим. Талабалар кўринмас девор тўсиғидан қутилишлари, ўзларини эркин тутишлари керак. Шунда информацион ахборот уларнинг мияларига тўғридан-тўғри кириб боради.\nМен “Жиноят-процессуал ҳуқуқи” фанидан дарс ўтардим. Бу фан процессуал ҳаракатлар, амалиёт билан чамбарчас боғлиқ. Шу сабабли дарснинг кўп қисмини фақат назарияга эмас, амалиётга ҳам бағишлардим. Шундай усуллардан айрим мавзуларга оид дарс машғулотларини ташқарида, университетнинг орқа ҳовлисида ўтиш эди. Масалан, жиноят содир бўлганда ҳодиса жойини кўздан кечириш, кўрсатувларни ҳодиса содир бўлган жойда текшириш каби тергов ҳаракати билан боғлиқ мавзуда гуруҳларга вазифа тақсимлаб берар эдим, улар ўзлари битта ҳодиса ўйлаб топиб, ўша сценарий бўйича тергов ҳаракатини ўтказиб беришарди. Яъни тергов ҳаракати қандай ўтказилади, тартиби, шартлари, унда нималарга эътибор қилиш кераклигини кўрсатиб беришарди.\nСиз қуйида кўриб турган суратларда талабалар “Ҳодиса жойини кўздан кечириш” тергов ҳаракатини ўтказишмоқда. Ҳолатга кўра, “Ласетти” автомашинасининг орқа юкхонасидан катта миқдорда пул ўғирланганлиги ҳақида ариза келиб тушган. Ўша жиноят иши бўйича талабалар тергов ҳаракатларини ўтказиб кўришмоқда.\n23-метод. “Ҳозир Сиз терговчисиз”\nТергов ҳаракатлари мавзусига келганда талабалар “Ҳозир Сиз терговчисиз” деган жумлани менинг оғзимдан кўп эшитишарди. Сабаби деярли ҳар бир тергов ҳаракатини семинар давомида такрорлаб кўрардик. Масалан, сўроқ қилиш, кўздан кечириш, юзлаштириш, таниб олиш учун кўрсатиш, тинтув илиш ва олиб қўйиш, эксперимент ўтказиш ва ҳ.к.\nТалабаларни муайян бирини танлаб олардим, битта вазиятни айтардим ҳамда талабага “Тасаввур қилинг, ҳозир Сиз терговчисиз, мана шу жиноятчини сўроқ қилишингиз керак” деб вазифа берардим. Бу жараённи дарснинг иккинчи ярмида, яъни талабалар билан шу мавзуга оид савол-жавоблар қилиб бўлганимдан кейин ўтказардим. Аввал савол-жавоб қилиб, кейин бундай амалий жараённи ўтказишимдан асосий мақсад, ўша мавзуга яхши тайёрланиб келмаган талабани терговчи қилиб тайинлаш бўларди.\nСавол-жавобларда ким қандай ўқиб келгани дарров билинади ўзи. Сустроқ ўзлаштирган талабани терговчи қилиб тайинлаш нима учун кераклигини эса тушунгандирсиз. Амалий тергов ҳаракатини ўтказиш мобайнида ниманидир ўрганади, кези келса, бир умр ёдида қолиб кетади. Майли, хато қилсин. Майли, кўнгилдагидек ўтказа олмасин. Курсдошлари унинг хатоларини тўғрилаб бораверишади. Асосийси табиб табибмас, бошидан ўтган табиб деганларидек, ўша талаба ўзини терговчидек ҳис қилади, бир муддат амалиётга тушиб қолгандек бўлади. Бу ҳам фойдадан ҳоли эмас.\n24-метод. Амалиётчиларни дарсга таклиф қилиш\nЮридик университетида модул тизими жорий қилингач, амалиёт ходимлари билан олдингидан ҳам яхшироқ алоқалар ўрнатилганини таъкидлаш жоиз. Маъруза ва семинар машғулотларига амалиётда бир неча йиллардан буён фаолият юритаётган тажрибали мутахассислар жалб қилина бошланди. Шу жумладан, менинг бир нечта дарс машғулотимда ҳам прокуратура, ички ишлар органлари ҳамда суд тизимидан мутахассислар иштирок этишган. Уларнинг бой амалий тажрибаси талабалар учун кони хазина! Улар билан бўлган дарс машғулотларида, савол-жавобларда кўп нарса ўрганса бўлади.\n25-метод. Талабаларни ҳақиқий суд мажлисларига олиб бориш\n26-метод. Суд мажлисини ким ўтказади? Ўзимиз ўтказамиз…\n27-метод. Сессиядаги акция: “Ўзинг хоҳлаган баҳони ол”\n28-метод. Келинг, кино кўрамиз\n30-метод. Ланди, ланди, ўйин бошланди\n31-метод. Мантиқий фикрлашга ўрганинг\n32-метод. Xushnudbek.uz сайтида талабалар бўлими\nХушнудбек сиздай зукко, аклли инсонлар купайсин….Сиз келажакда буюк инсон булишингизга хеч шубха йук…..! Шу шижоатни сундирманг хеч качон….Узбекистон сиздай фарзандлари билан хеч качон кам булмайди….\nAssalom aleykum Xushnud aka. Mazkur maqolani o’qib, o’tgan darslarimiz esimga tushib ketdi. Yana bir bor o’sha darslarga qaytgandek bo’ldim. Hammasi ajoyib, qoyil!!! Sizga hammasi uchun raxmat!!! Yuqorida bildirilgan fikrga ham qo’shilaman. Salomat bo’ling. Sayfullayev.L\nРаҳмат, Лутфулло ака. Мен ҳам Сизларни кўп қумсайман. Унутилмас даврлар эди.\n16.01.2016 at 14:58\nХушнудбек,жисми жисмига монанд йигит экансиз.ишларингизни вакт топганимда кузатиб бораман.Жуда изланувчан,ижодкор,оптимист,акли теран, калби кенг инсон эканлигиз экран оркали хам сезилиб турибди.шунадй креатив,илгор гоя-фикрларизни барчамиз бн уртоклашиб ХУШНУД килиб юришингизни илтимос килиб коламиз.\n19.01.2016 at 20:54\nҲурматли Устоз! Шуни билишингизни хоҳлардимки, Сизни мақолангизни фақат гуманитар фанлар соҳасида ишлайдиган ходимлар эмас балки бошқа касб эгалари (жумладан бир тумандаги 200дан ортиқ педагогика соҳасига қизиқадиган ёшлар) кузатиб боряпти гарчи “юриспенсия”ни унчалик тушунмасамда Кейинги мақолангизни ҳам кутиб қоламан! Бир китобда ўқигандим. “Одамлар икки тофага бўлинади:1-Ўзидан Энергия чиқарадиган (халқимизда фариштали, истараси иссиқ деган синонимлар ишлатилади бундайларга нисбатан) ва 2-Ўзига энергия ютадиган (Фикримни яхши етказолмаяпман, хуллас, бу типдаги одамлар билан гаплашилганда инсон чарчайди, руҳи тушиб кетади) одамлар”. Биз сизни мақолангиз маълумотларингиздан энергия оламиз. Доим шунақа “Фариштали” бўлиб юринг. Ҳурмат билан ўқувчингиз.\nTezroq uchinchi qismi chiqsin:)))))\nИшларингиза омад ва муваффакиятлар тилаб…..! Андижондан Улугбек Содиков


Мади БЕГАЛИЕВ: “Мен ревматолог эмасман!”\nМалакали шифокор номидан реклама берилса, ишониб қолманг!\nЖанубий Қозоғистондаги юқори малакали шифокорнинг номидан фойдаланган компания ёлғон реклама билан халқни алдаб келган. Олий тоифали жарроҳ Мади Бегалиев ўзининг номидан реклама қилинган тиббий препаратга тегишли ахборотни тасдиқламади. Унинг айтишича, “Газета.кз” сайти унинг номидан бўғин оғриқларини даволайдиган дорини реклама қилган. Ҳатто сайтдаги мақолада бу препаратни беморларга қўллангани айтилган.\nМади Хўжаули 35 йилдан буён касбий жарроҳ эканлигини, аввали ҳам, ҳозир ҳам бўғин касалликларини даволамаганини таъкидлади. Шу боис, ёлғон ахборот тарқатиб, халқни алдаб келаётган компанияни судга бериш учун тегишли органларга мурожаат қилганини маълум қилди.\n– Мен ҳеч қачон ортопед ҳам, ревматолог ҳам бўлмаганман. Тиббиёт соҳасида 35 йилдан буён жарроҳман. Ревматология касалликларини даволамаганман, ҳамда ҳеч кимга дориларга оид реклама бермаганман. Менинг номимдан берилган реклама ёлғон. Тегишли органлар бу иш билан шуғулланади, деб ўйлайман”.\nМухтабар УСМОНОВА, 2017-11-03, 19:52 434\nГерманиядан олиб келинди 248\nПрезидент янги шифо марказида 304\nВилоятнинг бош шифокори тайинланди 121\nҚР Соғликни сақлаш вазири Елжан Биртанов элимизнинг барча тиббиёт ходимларига Мурожаатнома йўллади 197\nВилоят бўйича 2000га яқин тиббий ходимга устама ҳақ тўланди 148\nШифокорлар устама ҳақ олди 242\nХитойлик шифокорлар Қозоғистонда тажрибаларини намойиш қиладилар 119


Колумбиянинг энг қудратли наркокартели ҳукуматга таслим бўлишини эълон қилди\n00:15 / 06.09.2017\nКолумбиянинг энг қудратли наркокартели “Кўрфаз клани” аъзолари мамлакат ҳуқуқ-тартибот идораларига таслим бўлишга тайёрликларини маълум қилдилар. Бу ҳақда мамлакат президенти Хуан Мануэль Сантос эълон қилди, деб хабар бермоқда Colombiano нашри.\n“3 сентябрда почта орқали клан етакчисининг мактубини олдик. У мактубда таслим бўлмоқчилигини билдирган. Мен адлия вазирлиги ва прокуратурага бу вазиятга баҳо беришни топширдим”, деб айтган Сантос.\nМактубда гуруҳ етакчиси Даиро Антонио Усуга наркокартелнинг барча аъзолари ўз қилмишларига жавоб беришга тайёрлигини билдирган.\nКолумбия президентининг таъкидлашича, наркокартел аъзоларининг таслим бўлиши ҳақидаги хабар шуниси билан ҳам қувонарлики, бу гуруҳ йириклиги бўйича ҳукуматга қарши чиқаётган иккинчи рақамли гуруҳ эди. Яқин кунларгача Колумбия инқилобий қуролли кучлари (КИҚК) бу борада биринчи саналиб келинарди.\nЎтган йил 7 октябрда Сантосга ярим асрдан кўпроқ давом этган фуқаролик уруши тугатилишига қаратилган саъй-ҳаракатлари учун Нобель мукофоти берилганди. Шу йилнинг 26 сентябрида Сантос КИҚК жангчилари етакчиси Лондоньо Эчеверри билан тинчлик сулҳини тузишган.\nБугун Колумбияда президент сайловлари бўлиб ўтади\nКолумбия НАТОнинг глобал ҳамкорига айланади\n08:51 / 26.05.2018


Фирдавс Абдухолиқовга нисбатан маъмурий иш очилди – Kommers.uz\nБизнес\t18:39 | 1.2.22\nФирдавс Абдухолиқовга нисбатан маъмурий иш очилди\nАйнан қайси модда қўллангани маълум эмас.\nКинематография агентлиги бош директори Фирдавс Абдухолиқовга нисбатан маъмурий ҳуқуқбузарлик тўғрисида иш қўзғатилди. Бу ҳақда бош прокурорнинг матбуот котиби Ҳаёт Шамсутдинов Kommers.uz’га маълум қилди.\nАйни вақтда ОАВда мазкур ҳолатда Абдухолиқовга нисбатан МЖтКнинг 175-8-моддаси (Давлат харидлари тўғрисидаги қонунчиликни бузиш) бўйича иш қўзғатилган бўлиши мумкинлиги ҳақида хабарлар тарқалмоқда.\nМаълумот ўрнида, Миллий масс-медиани қўллаб-қувватлаш ва ривожлантириш жамоат фонди Васийлик кенгаши раиси ўринбосари Саида Мирзиёева «Sevimli» телеканали орқали эфирга узатилаётган «Сабрия» сериали ҳақида ўз фикрини билдириб, танқид қилган эди.\nКейинчалик Амира Рашидова сериал реал ҳаётдан олинганини айтиб, танқидларга жавоб қайтарган. Шундан сўнг ижтимоий тармоқларда журналист Саида Мирзиёеванинг фикрига қарши чиққани ҳақида хабарлар тарқалди. Амира Рашидова бу унга нисбатан қилинаётган иккинчи туҳмат эканини айтиб, Саида Мирзиёевага қарши эмаслигини таъкидлади. Кейинроқ Кинематография агентлиги бош директори миллий сериаллар ҳақида гапирди.


Бугун Осиё Кубогида 4 та ўйин ўтказилади - xabar.uz\nБугун Осиё Кубогида 4 та ўйин...\n16.01.2019 12:36 0 199\nЖанубий Корея — Хитой 18:30\nҚирғизистон — Филиппин 18:30\n«C» гуруҳида Жанубий Корея ва Хитой ўртасидаги баҳсда гуруҳ пешқадами аниқланади. Иккинчи баҳсда Қирғизистон термаси Филиппин билан ўйнайди.\nЭрон — Ироқ 21:00\nВьетнам — Яман 21:00\n«D» гуруҳида ҳам Эрон ва Ироқ терма жамоалари 6 очкодан жамғаришган ва уларнинг бугунги баҳсида гуруҳ ғолиби аниқланади. Иккинчи баҳсда вьетнамликлар Яман терма жамоаси билан куч синашади.\nХитой Ироқ Жанубий Корея Эрон\nҲодиса Кеча, 17:16\nХориж 04/07, 21:53


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Тошкентда “Maтиз” ва “Кобальт” иштирокидаги ЙТҲда 3 киши жабрланди (Фото)\t15:11, 03 июнь\tRoison заводига элтувчи йўлда бугун эрталаб йўл-транспорт ҳодисаси содир бўлди. Бу ҳақда “Nuz.uz” нашри мухбирларига гувоҳлар хабар бериб, олинган суратларни тақдим этишган. “Кобальт” ҳайдовчиси вақтдан ютиш мақсадида мумкин бўлмаган жойдан машинасини буриб, узлуксиз чизиқни кесиб ўтган. Бу пайтда ўз йўлида келаётган “Maтиз” ҳайдовчиси тормоз беришга улгурмай, машиналар рўпарама-рўпара тўқнашган.\nЗарбанинг кучлилигидан “Кобальт”нинг олд ўриндиғида ўтирган йўловчи боши билан машинанинг олд ойнасини синдириб юборган. Ҳар иккала машина ҳайдовчилари ҳам тан жароҳатлари олган. ЙТҲнинг беҳуш ҳолдаги уч нафар жабрланувчиларини “Тез ёрдам” пойтахт касалхоналаридан бирига етказган. Даҳшатли ЙТҲга гувоҳ бўлган Roison заводи ишчилари биринчи ёрдам кўрсатиш мақсадида сув, аптечка кўтарган ҳолда воқеа жойига шошилган. Қисқа лаҳзаларда етиб келган ЙҲХБ ходимлари одамлардан тарқалишни илтимос қилган.\nГувоҳларнинг хабар беришича, “Матиз” автомашинасининг орқа ўриндиғида 13-15 ёшли қиз ҳам бўлган, унга тан жароҳати етмаганлиги боис, такси тўхтатиб, уйига кетган. Шуни таъкидлаш жоизки, ҳар уч жабрланувчи ҳам хавфсизлик камарини тақмаган. Балки шу қонун бузилиши ҳолатининг ўзи ҳам даҳшатли воқеага сабаб бўлган бўлиши мумкин.


Фатво: Коронавирус хавфи туфайли масжидларни ёпиш | Azon.uz - Ахборот-таҳлилий портал\nФатво: Коронавирус хавфи туфайли масжидларни ёпиш\n9777 18:20 11.03.2020\nЕвропа фатво ва тадқиқотлар кенгашининг бўйича бош котиби шайх Ҳусайн Ҳалаванинг таъкидлашича, агар одамларнинг гумонида: “Намозхонлар масжидга келгани сабаб корона вирус ёйилиб кетади” деган хавф туғилса, масжид ходимлари коронавирус туфайли масжидни беркитишлари ва намозхонлардан ўз уйларида намоз ўқишларини сўрашлари мумкин.\nШайх Ҳалава “Араби21” сайтига берган интервьюсида шундай дейди:\n“Одамлар ўзларини асрашга чақирадиган кўпгина адабиётларда келганидек Ислом динида ўзига хос фиқҳ илми бор.\nҚолаверса, шариат қонунларининг мақсадларидан бири одамнинг ўзини муҳофаза этмоғидир.\nҲозирги замон тили билан айтганда, замон воқелигида Исломнинг ўлчами узун.\nБаъзилар: “Бугунги кунда вабо кундан кунга ёйилиб кетмоқда, биз нима қилишимиз керак?”, деб сўраб қоладилар. “Соғлиқни сақлаш кўрсатмалари”га риоя қилган ҳолда “Агар мен бошқа одамга инфекцияни юқтириб қўйишимни сезсам, унинг одамларга юқишини олдини олишим ва зарар етказмаслигим керак”, деган фикрларга чақирмоқдалар.\nБу борада Расулуллоҳ соллаллоҳу алайҳи васаллам: “Ким саримсоқ ёки пиёз ёки кўк пиёз истеъмол қилса бизнинг масжидимиздан ажралиб олсин (келмай турсин)”, деганлар.\nБунинг сабаби оғзининг ҳиди билан мусулмонларга зарар беришидир.\nШунга асосан, агар инсоннинг юқумли касали бўлса жамоатда намоз ўқишни хоҳлаб масжидга бориши дуруст бўлмайди.\nҲанбалий мазҳабидаги уламолар жамоат намози ҳар бир мусулмон бажариши шарт бўлган фарзи айн дейишган. Жумҳур уламолар эса жамоат намози суннати муаккада эканини айтадилар.\nЛекин жамоат жойида намоз ўқилганда баданга азият етса ёки азият етиш хавфи бўлса, жамоат намози соқит бўлади.\nРасулуллоҳ соллаллоҳу алайҳи васаллам ёмғир ёққанда одамларга уларга азият етмаслиги учун намозни уйда адо қилишни буюрар эдилар.\nБу қоида жамоат намозини соқит қиладиган узрларга татбиқ қилинади.\nҲаж ва умра вақтларида касаллик тарқалса унинг маносикларини бажариш нима бўлади?\n“Ҳаж амали имконият билан боғлиқдир. Агар касал одам сафарга қодир бўлмаса, токи касаллигидан тузалиб олгунгача Ҳаж амали ундан соқит бўлади. Ожиз одам, куч-қувват, мол-дунё, ҳажга бориш учун керакли нарсаларга қодир бўлгунча ҳаж амали ундан соқит бўлади. Умранинг ҳукми ҳам худди шундай.\nШайх Ҳусайн Ҳалава гапига қўшимча қилиб: “Агар Саудия раҳбарлари “Инсонлар умра зиёратига келганда, тиқилинч сабаб касалликнинг тарқалиши зиёда бўлади”, деган фикрда бўлсалар, ишлар изига тушиб кетгунча умра зиёратини вақтинча манъ қилиб туришларининг шаръий томондан монелиги йўқ.\nАксинча одамлар касаллик юқтириб олишдан сақланган бўлади деб биламан”.\nҲозирда одамлар тавоф амалларини Ҳажарул асваддан узоқ масофадан амалга оширмоқдалар. Бу ҳақида шайх: “Одамлар Ҳажарул асвадга ажиб тарзда қаттиқ ташланадилар, баъзилари бу ҳаракатлари билан одамларга озор бериб, уни ўпишга ҳаракат қиладилар”.\n“Энг тиқилинч макон Ҳажарул асваднинг атрофидир. Одамларнинг баъзилари касал бўлсалар, касаллик бошқаларга ҳам юқиши мумкин. Бир неча давлатларга касаллик етиб боргани сабабли касалликка чалинганларнинг сони кўпайиб кетган”, деб қўшимча қилди шайх Ҳусайн Ҳалава.\nЕвропа Фатво Махсус коронавирус шайх Уламолар\nБритания Фаластинни давлат сифатида тан олишга чақирилди\n598 17:31 05.06.2020\nНемис католиклари оммавий равишда черковдан воз кечмоқда\n1562 16:30 05.06.2020\n443 14:00 05.06.2020\nЭрон ташқи ишлар вазири: АҚШда зўравонликлар, Европа эса жим\n1050 22:41 03.06.2020\n«Сардоба иши»ни европалик етук мутахассислар текширади – Шавкат Мирзиёев\n1264 03:40 17.05.2020\nСултон оиласининг Европадаги саргардонлиги...\n8605 02:40 14.05.2020


22 Октябрь 17:15\nBAKU. Kaszinform - Озарбайжонда кундузги машғулотлар қайта тикланганидан бери, 4432 умумий таълим муассасасидан 19 та мактаб масофавий ўқишга ўтказилди, деб хабар беради Kazinfornm мухбири Озарбайжон Таълим ва соғлиқни сақлаш вазирлиги хабарига таяниб.\nВазирликнинг таъкидлашича, ҳозирда 433 та дарс онлайн режимда давом этмоқда, бундан олдин «масофадан ўқитиш» га ўтган 72 синфда анъанавий дарслар қайта тикланган.\n«Бугунги кунга келиб, 1,595,108 ўқувчидан 3,477 (0,2%) ва мактабларнинг 229,871 ўқитувчилари ва техник ходимларининг 2,494 (1%) лари CОVID-19 билан касалланган»,-дейилади маълумотда.\nЎқувчилар орасида юқумли касалликларни ҳисобга олган ҳолда, Озарбайжон Таълим вазирлиги ота -оналарни 12 ёшдан катта болаларини эмлаш учун тиббий кўрсатмалари бўлган болаларни жалб қилишга чақирди. Вазирлик эслатиб ўтдики, ўсмирлар Боку Соғлиқни сақлаш марказида фақат иккала ота -онанинг розилиги билан эмланади.\nҲисоботда, шунингдек, коронавируснинг юқумли «дельта» штаммининг мавжудлиги, шунингдек, об -ҳавонинг мавсумий ўзгариши пандемиянинг кенг тарқалиш хавфини ошириши қайд этилган.\n«Бундай ҳолда, вирусга қарши иммунитетни ошириш учун учинчи (бустер) дозани киритиш зарур бўлади. Шуни инобатга олган ҳолда, биз вакцинанинг ҳар икки дозасини ҳам олган ўқитувчиларга, иккинчиси жорий қилинганидан олти ой ўтгач, учинчи дозада эмланиш зарур деб ҳисоблаймиз «, - дейилади қўшма баёнотда.\nМамлакатдаги мавжуд эпидемиологик вазиятга изоҳ берар экан, Таълим вазирлигига республика умумтаълим мактабларида ўқув жараёни ҳозирги карантин қоидаларига мувофиқ давом этаётгани ва барча таълим муассасаларини бошқа жойга келгуси ҳафталарда масофавий форматга кўчириш режалаштирилмаганлиги ҳақида хабар берилди.\n«Aнъанавий таълим барқарорлигини таъминлаш учун ижтимоий масофа ва санитария -гигиена қоидаларига риоя қилиш муҳим. Синфлар ва мактабларнинг онлайн форматга қўшимча ўтиши ҳақида жамоатчиликка мунтазам равишда маълумот бериб борилади «, - дейилади хабарда.\nЭслатиб ўтамиз, 22 сентябрда Озарбайжонда 1-4-синфларда, 29-да-5-11-синфларда, шунингдек, барча таълим муассасаларида анъанавий дарслар қайта тикланди.\nУмумтаълим мактабларида ишлайдиган ўқитувчиларнинг 80% дан ортиғи CОVID-19 га қарши тўлиқ емланган.


Chevrolet компанияси Colorado ва Trailblazer дизайнини янгилади » Скачать музыку бесплатно новинки музыки 2016-2017\nКомментариев: 0 Просмотров: 318 Дата: 23-03-2016, 15:40 Chevrolet компанияси Бангкок автосалонида Colorado пикапи ва Trailblazer йўлтанламасининг концептуал талқинини намойиш қилди. Прототиплар ҳар икки модел рестайлинг қилинганидан сўнг қандай қиёфа касб этишини кўрсатади. Colorado махсус талқини Xtreme деб номланиб, туркум ишлаб чиқарилаётган пикаплардан ўзгартирилган олд қисми, янгиланган интерьер ҳамда йўлтанламас аксессуарлари билан фарқ қилади. Машина бошқача шаклдаги асосий чироқлар ва радиатор панжарасига эга бўлди. Шунингдек, унга олд бамперни ҳимояловчи қоплама, шноркель (ҳаво кирувчи қувур), том қисмидаги юкхона, герметизацияланган (ҳаво кирмайдиган) кузов ва ўзига хос бўсаға (оёқ қўйиш учун) ҳам ўрнатилган. Интерьерда эса рул чамбараги ва тезлик узатмалар қутиси дастаги ўзгарган. Бундан ташқари, Colorado Extreme йўлтанламас осмаси (подвеска), 18 дюймли ғилдирак дискаси, чиғир (лебедка) ва вентиляция кесими бўлган капот билан таъминланган. Тўқ сариқ рангли қопламалар билан безатилган салонга саккиз дюйм экранли янгиланган MyLink мультимедия тизими жойлаштирилган. Trailblazer`га киритилган ўзгаришларга келсак, унинг ҳам олд қисми бошқага кўринишга эга бўлган. Интерьери ҳам янгиланган. Жумладан, концепт ёруғлик диодли фаралар, 22 дюймли ғилдирак дискаси, шакли ўзгартирилган радиатор панжараси ва бамперларга эга бўлган. Туркум равишда ишлаб чиқариладиган Trailblazer салони ҳам ўзгача қиёфага кирган: эшиклар ва олд панел ёғоч қопламалар, ўриндиқлар эса икки хил рангдаги чарм билан безатилган. Янгиланган Colorado ва Trailblazer`нинг қачон ва қайси бозорга чиқарилишига ойдинлик киритилмаган. Бироқ ҳар икки модел ҳам Таиландда сотилиши айтилмоқда. Маҳаллий бозордан эса Cruze седани ва Captiva кроссоверини сотиб олса бўлади. - деб хабар бермоқда Carzone.uz нашри.


ХАНДАЛАК ҚАТОРИДА ҚОВУН ҲАМ ПИШДИ — САБЗАВОТ-ИЛМ\nКейинги йилларда республикамиз қишлоқ хўжалиги соҳасида амалга оширилаётган изчил ислоҳотлар ўзининг самарасини бермоқда. Юртимизда полиз экинларини ҳар бир ҳудуднинг тупроқ-иқлим шароити, сув таъминоти, ташқи бозорнинг маҳсулот тури ва етказиб бериш муддатларига бўлган талаблари асосида жойлаштирилаяпти. Шунингдек, экин майдонлари сезиларли даражада кенгайтирилди. Бу ўз ўрнида озиқ-овқат маҳсулотлари тақчиллигини бартараф этишда ҳам муҳим ўрин тутади. Халқимиз томонидан яратилган ва шу кунгача сақланиб келинган қовун навларини келажак авлодга тўлиқ қолдириш, генофондини сақлаш хамда давр талаби бўлган экспортга мос навларни танлаб олиш, улар асосида селекция учун дастлабки манбалар ажратиш олимларнинг зиммасидаги масъулиятли вазифаларидан бири ҳисобланади. Бугунги кунда Сабзавот, полиз экинлари ва картошкачилик илмий тадқиқот институтида 350 дан ортиқ маҳаллий қовун нав намуналари коллекцияси сақланаяпти. Бундай катта миқдордаги коллекция намуналари уруғлари узоқ йиллар экилмаса, ўз-ўзидан уларнинг унувчанлиги пасаяди. Шунинг учун унинг генофондини сақлаш хамда давр талаби бўлган экспортга мос навларни танлаб олиш, улар асосида селекция учун дастлабки манбалар ажратишга алоҳида эътибор қаратилмоқда. Аграр соҳа фидойилари томонидан полиз экинларининг янги, истиқболли, барқарор шакллари ва навларини танлаш ҳамда кўпайтириш йўли орқали мавжуд маҳаллий навларни яхшилашга эришилмоқда.\nЯнги-янги лойиҳаларга қўл урилаётгани туфайли салкам бир қулоч келадиган тилими тилни ёрадиган ёки хандалакдек бўлса-да, асал таъмини берадиган қовунлар қаторига янги-янги навлари қўшилаяпти. Натижада, қовун ва тарвузнинг бир нечта янги навлари давлат реестрига киритилди. Муваффақият омилларидан бири шуки, мамлакатимизда қадимдан ўзига хос қовунчилик мактаби шаклланган. Қовун истеъмолда янгилигича ва саноатда қайта ишлаш учун хом-ашё сифатида фойдаланиб келинади. Қовун одатда, полиз экинлари ичида энг кўп миқдорда қанд моддасини сақлайди, айрим қаттиқ этли ёзги қовунларда 18 фоизгача қанд моддаси бўлади. Қовун уруғи таркибида 25-30 фоиз мой сақланади. Бир гектар ердан ўртача 22 тонна қовун ҳосили олинганда, мой чиқиши гектарига 90-100 килограммга боради. Қовундан ҳам шинни ҳам қовун қоқи тайёрланади. Қовун-тарвузларимиз дунёнинг чекка — чекка ўлкаларида ҳам машҳур. Масалан, Сирдарё , Жиззах вилоятларида етиштириладиган қовуннинг Оқ уруғ навини хорижликлар Осиё тарпедоси дейишади. Тарвуз ҳам ўзининг шифобахшлик хусусиятлари билан ажралиб туради. Айниқса, камқонлик, жигар, буйрак, юрак қон томир касалликларига йўлиқиб, қийналиб юрган беморлар учун жуда фойдали. Яна инсоннинг кўриш ва ақлий қобилиятни яхшилайди.Талаб ва эҳтиёждан келиб чиқиб, қовуннинг Олтин водий, Гурлан, Амударё, Гулоби, Зар гулоби, Саховат, Дилхуш, Кичкинтой тарвузнинг Дилноз, Манзур, Сурхон тонги, Шарқ неъмати, Чиллаки навлари яратилиб, экишга тавсия этилди. Бундан ташқари, узоқ масофага ташишга мос, қиш фаслида ҳам сақласа бўладиган ёки эртапишар нав намуналари селекция йўли билан ажратиб олинаяпти. Жумладан, Республикамизнинг турли вохаларида ўтказилган тадқиқотлар натижасига кўра, Фарғона водийсида 49 та, Зарафшон бўйича 109 та, Хоразм воҳаси бўйича 125 хилдаги навлар қайта тикланди. Якка танлов йўли билан уруғлари тайёрланди.\nПрезидентимиз 2020 йил 12-13 март кунлари Хоразм вилоятига ташрифи давомида Хоразм қовунлари брентини яратиш таклифини берган эди. Бунга жавобан институт олимлари иссиқхона микроиқлим шароитида ўсиб, сифатли ҳосил берадиган навларни ажратиб олишга киришишди. Сабзавот, полиз экинлари ва картошкачилик илмий-тадқиқот институтининг илмий ишлар бўйича директор ўринбосари Умидилла Акромовнинг таъкидлашича, шу пайтгача олимлар яратган қовун-тарвуз навлари асосан очиқ майдонлар учун эди. Тўғри, уларнинг саноғи беҳисоб. Аммо бугун уларни экспортбоплигини ошириш талаб қилинаяпти. Ахир, қовун-тарвузларнинг хорижий бозорга етказиб бериш кўрсатгичи паст бўлиши ўзбек деҳқонига ярашмайди. Шу билан бирга олимларимиз иссиқхоналарда қовун-тарвуз етиштириш учун янги навлар яратиш борасида тадқиқотлар ўтказиб келишмоқда. Иситилмайдиган иссиқхонада етиштириш мақсадида маҳаллий ва хорижий селекция нав ва дурагайларидан 40 дан ортиқ қовун ва 20 дан ортиқ тарвуз навлари ажратиб олинди. Тажриба даласида тадқиқот ўтказишга киришилди. Иссиқхонада ер тайёрлангач, эрта ҳосил олиш мақсадида февраль ойи бошида уруғ экилди. Март ойида эса кўчатлар кўчириб ўтказилди. Намлик юқори бўлиб, ўсимликларда касалликлар кўпайиб кетишининг олди олинди. Қовун ва тарвуз бошқа сабзавот экинларига нисбатан иссиқсевар ўсимлик ҳисобланади. Айниқса, полиз экинлари ҳосил тугиш даврида юқори харорат керак бўлади. Бу муаммони бартараф этиш учун олимлар янги технологияни жорий қилишди. Кўчат экилгач плёнка билан беркитиш усули қўлланилди. Бундан ташқари, махсус матолардан фойдаланилди. У иссиқликни ташқарига чиқариб юбормайди. Матолар фақат белгиланган вақтда очилади. Натижада 15-18 даража ҳарорат таъминлаб бериш имконияти яратилди. Иссиқхонадаги ҳандалакдек келадиган қовунлар қаторидаги тарвузларни бандидан узилиб кетмаслиги учун сеткага солиб осиб қўйилди. Эътиборлиси, баъзи фермер хўжаликлари даласида ёки томорқа хўжаликларидаги пайкалларда полиз экинлари эндигина палак ёзган пайтда, иситилмайдиган иссиқхонада қовун-тарвуз пишди.\nИкки йиллик изланишлар зое кетмади. Янгиликка ўч халқимиз эҳтиёжини қондиришни ўйлаган аграр соҳа фидойилари кўпчилик интиқ бўлиб кутган натижани қўлга киритишга муваффақ бўлишди. Бу янгилик тадбиқ этилса, кейинги йилларда ҳандалак хиди атрофга таралиб, завқ улашадиган маҳалда қовун ёки тарвуз истеъмол қилиш мумкин бўлади. Чунки, пишиқчилик мавсумидан икки ой илгари ҳосил олиш мумкинлиги исботланди. Аммо, тадқиқотлар ҳали яна давом эттиррилади. 3 йиллик тажриба самараси таҳлил қилинади. Иссиқхонада етиштирса бўладиган маҳаллий қовун-тарвуз навларининг бирламчи уруғчилиги йўлга қўйилади.\nСелекция жараёни узоқ муддатли бўлгани учун уни тезлаштириш мақсадида дурагайлаш усули қўлланилади. Муҳими республикамиз деҳқону-фермер, томорқа эгаларини экспортбоп, юқори авлодли қовун-тарвуз уруғлари билан таъминлаш имконияти бор. Аниқ мақсад йўлида олиб борилаётган саъй-ҳаракатлар туфайли йилдан-йилга бозорларимизда қовун-тарвузлар сероб бўлади. Бу эса деҳқоннинг меҳнатига яраша рағбат кўришига, қишлоқ хўжалиги соҳаси бундан-да ривож топишига хизмат қилади.\n← Вазир ташрифи: Узлуксиз сабзавот етиштиришга ўтилади\nСУҒОРИШНИНГ ТЕЖАМКОР УСУЛЛАРИ →


АПЛ 10.07.2020 00:15 Астон Вилла 0 - 3 Ман. Юнайтед\n«A» Серия 10.07.2020 00:45 Верона 2 - 2 Интер\nЛа-лига 10.07.2020 01:00 Атлетик Бильбао 1 - 2 Севилья\nОлий лига 10.07.2020 20:30 Смолевичи 3 - 1 Ислочь\nЛа-лига 10.07.2020 22:30 Реал Сосьедад 2 - 3 Гранада\nЛа-лига 11.07.2020 01:00 Реал Мадрид 2 - 0 Алавес\nАПЛ 11.07.2020 16:30 Норвич Сити 0 - 4 Вест Хэм\nАПЛ 11.07.2020 16:30 Уотфорд 2 - 1 Ньюкасл\nРПЛ 11.07.2020 18:00 Арсенал Тула 2 - 1 Тамбов\nОлий лига 11.07.2020 18:30 Белшина 2 - 1 Торпедо-БелАЗ\nАПЛ 11.07.2020 19:00 Ливерпуль 1 - 1 Бёрнли\nЛа-лига 11.07.2020 20:00 Осасуна 2 - 1 Сельта\n«A» Серия 11.07.2020 20:15 Лацио 1 - 2 Сассуоло\nОлий лига 11.07.2020 20:30 БАТЭ 1 - 1 Славия\nРПЛ 11.07.2020 20:30 Ахмат 1 - 1 Зенит\nАПЛ 11.07.2020 21:30 Шеффилд Юнайтед 3 - 0 Челси\nРПЛ 11.07.2020 22:30 Сочи 1 - 0 Спартак\nОлий лига 11.07.2020 22:30 Шахтёр-Солигорск 3 - 1 Городея\n«A» Серия 11.07.2020 22:30 Брешиа 0 - 2 Рома\nЛа-лига 11.07.2020 22:30 Вальядолид 0 - 1 Барселона\nАПЛ 11.07.2020 23:59 Брайтон - Манчестер Сити\n«A» Серия 12.07.2020 00:45 Ювентус - Аталанта\nЛа-лига 12.07.2020 01:00 Атлетико - Бетис\nАПЛ 12.07.2020 16:00 Вулверҳэмптон - Эвертон\nЛа-лига 12.07.2020 17:00 Эспаньол - Эйбар\nАПЛ 12.07.2020 18:15 Астон Вилла - Кристал Пэлас\nОлий лига 12.07.2020 18:30 Энергетик-БГУ - Рух\nРПЛ 12.07.2020 18:30 Локомотив - Уфа\nСуперлига 12.07.2020 19:00 Андижон - Сурхон\nЛа-лига 12.07.2020 20:00 Леванте - Атлетик Бильбао\nСуперлига 12.07.2020 20:00 Металлург - Сўғдиёна\n«A» Серия 12.07.2020 20:15 Женоа - СПАЛ\nРПЛ 12.07.2020 20:30 Оренбург - Ростов\nРПЛ 12.07.2020 20:30 Динамо Москва - Крилья Советов\nРПЛ 12.07.2020 20:30 ЦСКА - Рубин\nАПЛ 12.07.2020 20:30 Тоттенҳэм - Арсенал\nОлий лига 12.07.2020 20:30 Динамо Минск - Минск\nОлий лига 12.07.2020 22:30 Витебск - Неман\n«A» Серия 12.07.2020 22:30 Фиорентина - Верона\n«A» Серия 12.07.2020 22:30 Кальяри - Лечче\nЛа-лига 12.07.2020 22:30 Леганес - Валенсия\n«A» Серия 12.07.2020 22:30 Удинезе - Сампдория\n«A» Серия 12.07.2020 22:30 Парма - Болонья\nРПЛ 12.07.2020 22:30 Краснодар - Урал\nАПЛ 12.07.2020 23:00 Борнмут - Лестер\nЯрим финал, дастлабки ўйин, 25 октябрь, соат 16:00\n20.Ислом Тўхтахўжаев (С)\nСардор Мирзаев (82)\n08.Жовлон Иброҳимов (С)\n90+3 ' Ўйин тугади. Ярим финалнинг биринчи учрашувида "Локомотив" 1:0 ҳисобида ғалаба қозонди. Жавоб баҳси 2 ноябрь куни "Бунёдкор" майдонида бўлиб ўтади\n90+2' "Локомотив"да ўзгариш: Сервер Жепаров ўрнига Икром Алибоев туширилди\n88' "Бунёдкор"да ўзгариш: Жовлон Иброҳимов ўрнига Забиҳилло Ўринбоев туширилди\n86' ВУУУУУҲ! Шомуродов! Ўнг қанотдан етказилган узатмани Элдор қабул қилди ва унинг дастлабки зарбасини ҳимоячилар қайтаришди, такрорий зарбани Икромов қайтарди!\n84' "Бунёдкор" чап қанотдан жарима тўпини ўйинга киритди. Шукуров ҳужумда фол ишлатди\n82' ГООООООЛ! Сардор Мирзаев, 1:0! Кападзе жарима майдончаси ташқарисидан юмшоқ тарзда дарвозабон майдончаси бурчагига узатма берди. Мирзаев олдинги ўтди ва бош билан дарвозани ишғол қилди\n81' "Локомотив"да щзгариш: Марат Бикмаев щрнига Артур Геворкян тушди\n80' Сардор Азимов ўнг бурчакка яқин жойдан жарима тўпини ўйинга киритиб берди. Тўп Булятга келиб тушди ва унинг зарбаси ҳимоячига тегиб қайтди\n77' "Локомотив" чап қанотдан жарима тўпини ўйинга киритди. Темурхўжа\nАбдухолиқов дарвозабон майдончаси чизиғи олдидан зарба берди. Зуҳуровдан ажойиб сэйв ва у чизиқ устидан тўпни қайтаришга муваффақ бўлди\n76' "Бунёдкор"да ўзгариш: Шаҳзодбек Нурматов ўрнига Сардор Азимов майдонга тушмоқда\n75' Шаҳзодбек Нурматов жарима майдончаси ярим айланаси чизиғи устидан зарба берди. Икромов тўпни эгаллади\n74' Абдухолиқов жарима майдончаси ташқарисидан зарба берди. Бироз ноаниқ\n73' "Локомотив"да ўзгариш: Санжар Шоаҳмедов ўрнига Темур Кападзе тушди\n73' Вуууууҳ! Махарадзе рақиб жарима майдончаси ташқарисида тўпни орқароққа юмалатиб берди ва Шоаҳмедов 25 метрлардан зарба берди. Тўп устун ёнидан ўтиб кетди\n70' Сато Минори бурчак тўпини ўйинга киритди. Хавф бартараф этилди\n67' "Қалдирғочлар"дан яхши ҳужум. Шукуров ҳимоячилар орасида кесма пас билан Шомуродовга узатма берди. Мустафоев сўнгги паллада тўпни эгаллаб олиб, хавфни бартараф этди\n65' Мезбонларда яхиш имконият. Мирзаев ўнг қанотдан жарима майдончасига ерлатиб узатма берди. Темурхўжа тўпни қабул қилдию, аммо зарба беришга улгурмади\n63' "Бунёдкор"нинг ҳужуми. Чап қанотдан жарима майдончасига етказилган узатмани Маъмур Икромов эгаллаб олди\n62' Жарима майдончаси бурчагига яқин жойда Комилов Серверга нисбатан фол ишлатди\n61' Шомуродов ўнг томондан жарима майдончасига кираётган шерикларига узатма берди. Тўп дарвоза устидан ўтиб кетди\n60' Сервер Жепаров сариқ карточка олди\n59' Меҳмонлар бурчак тўпини ўйинга киритишди. Хавф бартараф этилди\n58' Жепаров томонидан йўлланган жарима зарбаси хавфли бўлди. Дарвоза бурчагига бораётган тўпни Зуҳуров қайтарди. Қайтган тўпни ҳимоячилар вазиятдан узоқлаштиришди\n57' Шоаҳмедовга нисбатан фол ишлатилди. Дарвозагача 25 метр\n56' Жарима зарбаси хавфли вазиятни тақдим этмади\n56' Ҳамдамовга нисбатан фол ишлатилди. Меҳмонлар жарима зарбаси тепишади. Дарвозагача 30 метр\n53' ВУУУУҲ! Темирйўлчилар қисқа паслар орқали жарима майдончасига кириб келишди ва Сардор Мирзаев дарвозабон майдончаси бурчагидан чап оёқда зарба берди. Тўп шундоққина дарвоза юқорисидан ўтиб кетди\n51' Мирзаевда яхши имконият. Сардор жарима майдончаси ичида тўпни қабул қилди ва 14 метрлардан зарба берди. Тўп тўсин устидан ўтиб кетди\n50' Лушчан шогирдлари тезкор қарши ҳужумга ўтишди. Ҳамдамов олдинга чизиққа ерлатиб узатма берди. Тўхтахўжаев тўпни эгаллаб, хавфни бартараф этди\n49' Шукуровнинг саъй-ҳаракатлари эвазига бунёдкорчиларнинг ўнг қанотдан ҳужум ташкил қилиб, жарима майдончасига кириб боришди, сўнгги паллада Махарадзе хавфни бартараф этди\n48' Жепаровнинг узатмасидан кейин Абдухолиқов жарима майдончаси ичида тўпни қабул қилиб, ҳимоячини алдашга киришиб кетди, аммо у офсайдда қолган экан\n46' Иккинчи бўлим старт олди\n45+1' Биринчи бўлим якунланди. Танаффус. Ҳозирча ўйинда ҳисоб очилмаган\n45' Биринчи бўлимга 1 дақиқа қўшилди\n43' Бурчакдан етказилган узатмани меҳмонлар қайтаришди. Қайтга тўпга Шоаҳмедов жарима майдончаси ташқарисидан зарба берди. Зуҳуров тўпни эгаллаб олди\n42' Аутдан отиб берилган тўпни Темурхўжа рақиб жарима майдончаси ичида қабул қилди ва очиқ турган Мирзаевга узатма берди. Сардор 10 метрлардан яқин бурчакка зарба берди. Зуҳуров тўпни майдон ташқарисига чиқариб юборди\n40' Кетма-кет ташкил этилган 3-4та хавфли ҳужумдан кейин вазият яна сокинлашгандек\n35' Марат Бикмаев жарима майдончаси ташқарисидан аниқ зарба берди. Зуҳуров зарбани қайтарди.\n33' Вуууҳ! Достон Ҳамдамов "Локомотив" жарима майдончаси ичида зарба берди. Зарба аниқ, аммо унчалик кучли эмас. Икромов тўпни эгаллади\n32' Учрашувдаги илк хавфли вазият! Мустафоев чап қанотда икки футболчи орасидан ўтиб кетди ва жарима майдончасига узатма берди. Шоаҳмедов 6-7 метрдан зарба беришга уринди. Санжарга ҳеч ким халал бермаётганди, аммо тўп унинг оёғига яхши тегмай қолди\n31' Жаримадан етказилган узатмани "Бунёдкор" футболчилари жарима майдончасидан узоқлаштиришди\n30' Юрица Бульят сариқ карточка олди. У ўзидан ўтиб кетаётган ва жарима майдончасига яқинлашаётган Темурхўжани қўли билан тортиб йиқитди\n29' Меҳмонлар жарима зарбаси тепишди. Минори томонидан йўлланган зарба аниқ бўлди, Икромов тўпни эгаллаб олди\n27' "Локомотив" тўпни назорат қилмоқда, аммо "қалбирғочлар" мудофаасини ёриб ўта олмаяпти\n22' Достон Ҳамдамов бурчак тўпини ўйинга киритди. Мезбонлар тўпни қайтаришди\n21' Бурчакдан етказилган тўпга Тўхтахўжаев бош билан зарба берди, аммо ён томонга кетди. Мирзаевнинг оёқ билан берган зарбаси ноаниқ бўлди\n20' Энди эса темирйўлчилар узоқ вақт тўпни назорат қилишди ва бурчак тўпи ишлашди\n17' "Бунёдкор" ҳужум ташкил қилди. Ўнг қанотдан етказилган узатмага Нурматов бош билан зарба берди. Тўп мезбон футболчисига тегиб, майдонни тарк этди. Бурчак тўпи\n15' Юрица Булят олис масофадан жарима зарбаси йўллади. Тўп юқоридан ўтиб кетди\n14' Олдинга чизиққа етказилган узатмани меҳмонлар ҳимоячилари қайтаришди ва қайтган тўпни Абдухолиқов эгаллаб, чап қанотдан жарима майдончасига кираётган Миразевга узатма берди. Аммо футболчилар бир-бирларини тушунишмагани боис, Сардор тўпни эгаллай олмади\n10' Жепаровнинг узатмасидан кейин Мирзаев жарима майдончасига кирди, аммо тўпни тўхтата олмади, акс ҳолда дарвозабон билан юзма-юз вазиятда қолаётганди\n10' Тўп асосан майдон марказида. Жамоалар ташаббус учун кураш олиб боришмоқда\n6' Бурчак тўпи ўйинга киритилган вазиятда Тўхтахўжаев Сато Минорига қарши ўйин қоидасини бузди\n6' Илк дақиқаларда "Бунёдкор" кўпроқ олдинга ўтаётганди, энди эса "Локомотив" футболчилари бурчак тўпи ишлашди\n1' Ассалому алайкум, қадрли футбол мухлислари. Ўзбекистон кубогининг ярим финал босқичи доирасида "Локомотив" ва "Бунёдкор" жамоалари ўртасидаги учрашув бошланди\n11 Осасуна 36 48\n15 Сельта 36 36\n36-тур Осасуна 2-1 Сельта\n36-тур Вальядолид -\t Барселона\n36-тур Атлетико -\t Бетис\n36-тур Эспаньол -\t Эйбар\n36-тур Леванте -\t Атлетик Бильбао\n36-тур Леганес -\t Валенсия\n36-тур Севилья -\t Мальорка\n36-тур Алавес -\t Хетафе\n36-тур Вильярреал -\t Реал Сосьедад\n36-тур Гранада -\t Реал Мадрид


Вилоят фаоллар йиғилишида 2013 йилда вилоят ижтимоий-иқтисодий ҳаётида ижобий натижаларга эришилгани қайд этилди. Хусусан, вилоятда ялпи ҳудудий маҳсулот 9,1 фоиз, жумладан, саноат маҳсулотлари ишлаб чиқариш 11,8 истеъмол товарлари ишлаб чиқариш 8,7, қишлоқ хўжалиги маҳсулотлари етиштириш 6,4, капитал қўйилмалар 36, қурилиш ишлари 16,5, чакана савдо айланмаси 12, жами хизматлар 21,1 фоиз ўсди.\nҲисобот даврида вилоятни 2013 — 2015 йилларда ижтимоий-иқтисодий ривожлантириш дастурига асосан, жами 147 миллион доллар миқдорида маблағ ўзлаштирилиб, 1576 лойиҳа амалга оширилгани эътироф этилди. Бунинг натижасида 10,4 мингта янги иш ўрни яратилди. Саноат соҳасида 57 миллион доллар миқдорида маблағ ўзлаштирилиб, 325 лойиҳа амалга оширилди. 4471 янги иш ўрни ташкил қилинди.\nҲудудда ишбилармонлик муҳитини такомиллаштиришга қаратилган чора-тадбирлар самарасида 1058 кичик бизнес ва хусусий тадбиркорлик субъектлари фаолияти йўлга қўйилди. Айниқса, вилоят ялпи ҳудудий маҳсулотида кичик бизнес субъектларининг улуши 73,8 фоизга етгани эътиборга молик.\nЙиғилишда ҳудудий бандлик дастурига асосан ўтган йили 60,5 мингта янги иш жойи ташкил этилгани айтиб ўтилди. Ушбу янги иш ўринларининг 25,6 мингтасига касб-ҳунар коллежлари битирувчилари қабул қилинди.\nВилоятда саноат салоҳиятини ошириш, хорижий инвестиция лойиҳаларини ҳаётга татбиқ этиш, кичик бизнес ва хусусий тадбиркорликни ривожлантириш, Маҳаллийлаштириш дастурини амалга ошириш, экспорт салоҳиятини юксалтиришга қаратилган саъй-ҳаракатларда йўл қўйилган камчиликлар танқид қилинди. Мавжуд нуқсонларни бартараф этиш юзасидан тегишли чора-тадбирлар белгилаб олинди.\nФаоллар йигилишида Ўзбекистон Республикаси Бош вазирининг биринчи ўринбосари Р.Азимов сўзга чикди.\n“Халқ сўзи” 11 февраль, 2014 йил № 29 (5959)


Яқингинада ўтган кунлар: “ХАЛҚ СЎЗИ” (Давоми-6) | TURONZAMIN\nЯқингинада ўтган кунлар: “ХАЛҚ СЎЗИ” (Давоми-6)\nPosted on 03/10/2015 by TURONZAMIN\n1991 йил 15 май.\nАлам устида Тошкентга бориб, “Халқ сўзи” газетаси бош муҳаррири Аҳмаджон Мухторов номидан обком биринчи котиби Эркин Турсуновга хат олиб келдим. Хатда вилоятдаги махсус мухбир Абулқосим Мамарасуловга битта енгил машина жуда зарурлиги айтилиб, бу борада ёрдам бериш сўралганди. Хатни ўзим Эркин Турсунов қўлига топширдим.\nБу пайтларда М.С. Горбачев сиёсати амалга ошаётган, яъни вилоят Коммунистик партияси қўмитасининг биринчи котиби – вилоят Советининг ҳам раиси бўлар, шу тахлит ҳокимият аста-секин партиядан советларга ўтади, деган ақида мавжуд эди. Эркин Турсунов ҳар икки лавозимни эгаллаб турса-да, ҳамон обком биносидаги кабинетида ўтирар, шу кунларда облисполком биносидан бир хонани вилоят совети раиси учун тайёрлашаётган эди. Ва шу кунлари: “Эркин Турсунов бўшар эмиш, Ўктам Олимов вилоятга раҳбар бўлар эмиш”, деган гап-сўзлар чиқиб қолган, бу гап шу қадар ишонарли тус олган эдики, Эркин Турсунов ҳузурига ҳеч ким бормай қўйган эди. Советлар давридаги одатга кўра раҳбарликни партия амалга оширса-да, ҳал қилувчи фармойишлар ижроқўм томонидан чиқарилар ва ижро этиларди. Вилоят ижроқўми раиси Ўктам Олимов эса Тошкентга шифохонага ётиб олган эди.\nЎша кунлари ҳар хил масалалар билан Эркин Турсунов ҳузурига кўп борганман, ҳар сафар қабулхона бўм-бўш бўлар эди.\n– Машина масаласини ҳал қилиб бераман, майли, Олимов касалхонадан келсин, – деди Эркин ака.\nЙигирма кунлар кутишга тўғри келди. Ниҳоят Ўктам ака келиб, иш бошлади. (Айтишларича, шу кунлари барча вилоятларда ҳам совет раиси ва облисполком раиси ўртасида ҳокимият учун кураш бошланган эди. Шу сабабли кейинчалик ҳокимиятни бир қўлда тўплаш мақсадида ҳокимлик жорий этилди, шекилли).\n1991 йил 20 июн.\nЭркин Турсунов эрталаб оближроқўм раиси ўринбосари Норқул Нушаровга сим қоқиб: “Ҳозир Абулқосим боради, машина беринглар”, деди. Мен югуриб оближроқўмга, Норқул Нушаровга бордим. Ўктам Олимов илгари бозор фондидан махсус мухбирлар учун битта “Москвич”ни “Халқ сўзи” газетасига сотиш ҳақида фармойиш чиқарган, газета бухгалтери: “Биз 12000 сўмга мухбир учун машина сотиб ололмаймиз, бизда бунақа пул йўқ” деган, шу сабабли ушбу масала очиқ қолиб кетган эди.\n– Сизларга машина берган эдик-ку, – деди Норқул ака.\nМен воқеани тушунтирдим. Шундан сўнг Норқул ака Аҳмаджон Мухторовнинг хатини олиб, Ўктам Олимов ҳузурига кириб чиқди-да: “Ўша “Москвич”ни берадиган бўлдик”, деди. Биламан, Норқул ака бу фармойишни ўзгарта олмайди, Олимов эса мен билан гаплашишни лозим топмайди. Яна югуриб, Эркин Турсуновга бордим. Одатдагидай, навбат йўқ, қабулхона бўш.\n– Эркин ака, битта яхшилик қилдингиз, яна қўллаб юборинг. “Москвич” бир йилда тамом бўлади, кейин яна машина деб келсам, бар бир бермайсиз. Биратўла “Жигули” қилиб беринг, илтимос.\nЭркин Турсунов яна Норқул Нушаровга сим қоқди:\n– Абулқосимга “Жигули” беринглар.\n– Қанақа қоғоз десаларинг мен совет раиси сифатида имзо чекиб бераман. Сизлар шу болага битта “Жигули” беринглар.\nМен оёғимни қўлимга олиб, яна Норқул аканинг хонасига етдим. Норқул ака жиғибийрон бўлиб ўтирарди:\n– Анча вақтдан бери иккови гаплашмайди. Ўртада мен балога қоляпман. Бўлди, бу масалада қайтиб Олимовга кирмайман. Мана хатинг, ол-да, керак бўлса, ўзинг кириб гаплаш.\n“Бўпти” деб мен хатни олдим. Шу орада Норқул ака билан қандайдир масалалар устида гаплашиб қолдик. Суҳбат асносида Норқул ака жаҳлидан тушди. Қалин папкасига бир қанча ҳужжатларни солди. Хатимни ҳам қайтариб олиб, папкасига солди-да: “шошмай тур-чи, яна бир кўрай”, деб Олимов қабулига кетди. Анча вақтдан кейин қайтиб келди. Олимов рози бўлипти, фақат “фармойишга совет раиси ҳам аралашгани тўғрисида жумла киритилсин”, депти. Шу тахлит фармойишга: “масала совет раиси билан келишилган”, деган жумла қўшилди.\n“Халқ сўзи”да вилоят мухбирлари иштирокида йиғин бўлди. Кўп масалалар кўрилди. Айрим мақолалар цензурадан қайтаётгани айтилди.\n– Йўлини топиш керак, – деди Аҳмаджон ака, – мана, Абулқосим топди-ку, орден-медал, яъни қуруқ темирни кўкракка осиб, халқни алдашаётганини айтди-ку. Сизлар ҳам изланингизлар.\nЎша, март ойида чиққан “Раҳмат деб ёзинг” номли биринчи мақолам ҳақида гапираётган эди Аҳмаджон ака. Менинг кўнглим тоғдек ўсди.\n– Бизда “Турон” сўзини ишлатиш таъқиқланган, бу сўзни ҳам ишлатяпмиз, – давом этди Аҳмаджон ака.\n“Турон” сўзини ҳам асосан мен ишлатгандим. “Қадимда Турон деҳқонлари…” дея бурунги ва ҳозирги деҳқончиликни солиштирган, бунда тарихий манбалардан фойдаланган эдим. Ўша мақолам ҳам гап-сўзсиз чиқиб кетган эди. Қўшним , эски журналист Абулфайз Баротов: “Аҳмаджон аканинг бир феъли бор. Сени битта мақоланг туфайли яхши кўриб қолиши мумкин. Кейин сени доим қўллайверади. Ҳеч қандай таъмагирлик қилмайди”, деган эди. Демак, менинг биринчи мақолам кечикиб чиқса-да, Аҳмаджон акага маъқул бўлган, шу туфайли энди мени ҳамма жойда мақтаётган экан-да.\n“Раҳмат деб ёзинг” қирқ йил Жиззах нон заводида ишлаб, 111 ва 11 даражали шуҳрат орденлари олган, энди 1 даражали шуҳрат орденига тавсия қилинган меҳнаткаш бир инсон билан суҳбат эди. Бу кишининг бир қанча “Мақтов ёрлиқлари” ҳам бор экан, қирқ йилдан бери нон заводига велосипедда қатнар экан.\n– Сизга мукофотга машина беришмадими? – деб сўрадим мен.\n– Йў-ўқ, бошқалар олди, – дедию, кейин ўз шикоятидан ўзи қўрқиб кетиб, – илтимос, бу гапларни ёзиб ўтирманг. Мен розиман. Велосипедда ҳам юравераман. Партия-ҳукуматимизга минг раҳмат, бизни шундай яшатиб ўтирипти. Партия-ҳукуматимизга раҳмат деб ёзинг, – деган эди.\nМайли, кўнгли учун таскин, шу кишига учинчи темирни ҳам беришса яхши бўларди, дея тугатган эдим мақоламни. Кейинчалик “партия-ҳукуматимизга раҳмат!” деган иборам газетамизда латифа бўлиб кетди.\n1991 йил 12 июл.\nГазетанинг биринчи саҳифасини тўлдириб обкомнинг биринчи котиби, вилоят совети раиси Эркин Турсунов билан суҳбатим босилиб чиқди.\n1991 йил 16 июл.\nҚандайдир бир сабаб билан Тошкентга, редакцияга бориб қолдим. Мен ишга ўтаётган 1990 йил 20 ноябрдаги Ислом Шоғуломов билан бошланган жанжал айни вақтда қизғин паллага кирган, Аҳмаджон Мухторов тепасидаги қора булутлар қуюқлашаётган пайт эди. Анвар Жўрабоев хонасига кирдим. Аввалги галлардагидек, хушламай эмас, руҳи тушган, сўник ҳолда кутиб олди мени. Мен билан суҳбатлашиб ўтирди. Негадир Анвар аканинг олдига ҳеч ким кирмасди. Аҳмаджон аканинг хонасига кираётганлар, чиқаётганлар кўп эди, аксарият нотаниш кимсалар. Бир вақт Анвар ака бош муҳаррир хонасига кириб, анча вақтдан сўнг қайтиб чиқди ва ер билан битта бўлиб, беҳол шивирлади:\n– Аҳмаджон акадан ишдан бўшаш тўғрисида ариза ёздириб олишди. Тушдан кейин икки ўринбосар ва масъул котиб учовмиз Олий Кенгашга борар эканмиз, янги бош муҳаррир тайинланар эмиш.\nТушликка Анвар ака иккимиз чиқдик. Тушдан кейин учовлон катта идорага кетишди. Аҳмаджон ака газета жамоасини йиғиб, хайрлашув мажлисини ўткизди. Ҳаммадан розилик тилади. Ўз ихтиёри билан бўшамаётганини, тепадан мажбур қилишганини, ҳали ариза бермаслиги мумкинлигини, аммо масалага фарзандлар соғлиги, омонлиги, тинчлиги қўшилгани сабабли ариза беришга мажбур бўлганини таъкидлади.\n– Мен ўттиз йилда бери Совет матбуотига, шу давлатга, шу сиёсатга хизмат қиляпман. Ҳуқуқий органлардаги чалкашликларни илк бор мен фош қилдим. Бутифосга, пахта монополиясига қарши курашдим. Гдлян, Ивановларга қарши курашдим, уларнинг ҳеч бири мени енга олмаган эди. Мени майда одамлар, майда одамларнинг фисқу-фасодлари енгди.\nЎша куни кўплар ўзларининг дил сўзларини изҳор қилди Аҳмаджон акага. Кўплар шамол қаёққа эсишини кутиб, жим ўтирди ёки бошқаларнинг гапларини миясига ёзиб олди (керакли жойда ишлатиш учун). Мен ҳам ўз сўзимни айтишни бурчим деб билдим:\n– Сизнинг Абулфайз Баротов деган шогирдингиз бор, Самарқандда, “Ленин йўли”да қўлингизда ишлаган. Ўша киши доим: “Агар керак бўлса, Аҳмаджон ака соатлаб тик туриб, 30 варақли материални ҳам диктовка қилиб ёздиради ва буни таҳрир қилишга ҳожат қолмайди. Аҳмаджон ака шундай зўр журналист”, деб юради. Сизга нисбатан шундай йўл тутишни лозим топган партия-ҳукуматимизга минг раҳмат! Ҳар қалай, бугунги кун Ўзбекистон тарихидан ўз ўрнини олади. “Халқ сўзи” эса бари бир Аҳмаджон Мухторовнинг газетаси эди ва шундай бўлиб қолади, – дедим.\nFiled under: 1.BOSH SAHIFA, Tarix saboqlari, Uzbek |\n« Яқингинада ўтган кунлар: “ХАЛҚ СЎЗИ” (Давоми-5) Яқингинада ўтган кунлар: “ХАЛҚ СЎЗИ” (Давоми-7) »


FATTOHHON.COM стр. 105\n“АНА ХОЛОС” ФИЛЬМИ ПРЕМЬЕРАСИДАН! ҚАЛТИС ҲАЗИЛ! 04.12.2013 11:37\n4 декабрь куни «Киночилар уйи» ва «Алишер Навоий» (собиқ “Панорама”) киносаройида режиссёр Жаҳонгир Аҳмедовнинг “Ана холос” фильмининг премьераси бўлиб ўтди.\nПремьера ўтказилаётган залда кўплаб киноижодкорларни кўриш мумкин эди.\nШунингдек, киносарой фойеси ва кинозалда, турли мультфильм қаҳрамонлари томошабинларни кутиб олишди.\nПремьера олдидан, анъанага кўра, аввал мини концерт уюштирилиб, унда хонанда Нилуфар “Дилим”, “Тантанам мани” қўшиқларини,\nҳамда ёш хонанда Жаҳонгир ва актриса Шахзода Муҳамедова “Ана холос” фильми саундтрекини куйлашди.\nМультфильм қаҳрамонлари улар ва томошабинлар билан бирга рақсга тушишди.\nПремьерани “Гранд” радиоси бош муҳаррири Иброҳим Аҳмедов олиб борди.\nШунингдек, Иброҳим Аҳмедовнинг ўзи фильмда водолаз ролини ижро этган.\nРежиссёр Жаҳонгир Аҳмедов\nКартина директори Жамол Аҳмедов\nФильмнинг бадиий раҳбари Матёқуб Матчонов\nБош ролларда Матёқуб Матчонов, Ҳусан Мусабоев, Ҳосият Ҳусанова\nШунингдек, Зуҳра Солиева, Жумадилла Раметов, Азиза Бегматова, Зафар Асқаров, Асқар Ҳикматов ва бошқалар...\nНамойиш олдидан фильм режиссёри Жаҳонгир Аҳмедов барчага самимий миннатдорчилик билдирди.\nФильм намойиши бошланди.\nРежиссёр Жаҳонгир Аҳмедов билан аввал суҳбатларимизнинг бирида, у киши мазкур фильм воқеалари бир киноижодкор ҳаётида юз берганлигини, лекин унинг исми-шарифини айта олмаслигини билдирган эди.Яъни, фильм воқеалари ҳаётдан олинган экан.\nШунингдек, фильмнинг яна бир ўзига хос жиҳати, бу фильмда кўп йиллар олдин томошабинлар меҳрини қозониб улгурган “Бозор кўрмаган йигит” видеофильмидаги Матёқуб Матчонов ва Ҳусан Мусабоевлар тандемини кўришимиз мумкин бўлди.\nФильм комедия жанрида бўлиб, лекин унда кўтарилган мавзу томошабинни ўйлантира олади. Яъни, ҳаётда ўз яқинларини алдайдиган, ёлғонни ҳазил деб, бошқаларга панд берадиган инсонлар учраб туради. Фильм қаҳрамони ҳам, шундай “хислат” эгаси бўлиб, ўзининг бир лаҳзалик ҳазили, баъзиларга қанчалик қимматга тушиши мумкинлигини ўйлаб ҳам кўрмайди. Матёқуб Матчонов талқинидаги бу қаҳрамон, уйи куйган ёлғончига ўхшаб, шундай бир ҳолатга тушиб қоладики, рост гапига ҳам ҳеч ким ишонмайди!\nФильмнинг ютуғи, унинг мавзуси, воқеалар комедик ҳолатлар орқали берилганлиги бўлиб, фильмни оила даврасида бемалол кўриш мумкин.\nИш бор жойда камчилик ҳам бўлади, дегандек, масалан, фильмдаги баъзи бир жумлаларни қаҳрамонлар томонидан бир вақтнинг ўзида бир неча марта қайта такрорланиши, актёрлар ижросида бироз бўрттиришлар сезилгандек, назаримизда. Аммо, фильмларда кўпчилик ҳолатлар бадиийлаштирилиши сир эмас. Қолаверса, фильмда таъсирли саҳналар ҳам мавжуд, кўплаб топилмалар ва томошабинни бир вақтнинг ўзида кулдириб, ҳам йиғлатишга ҳаракат қилинган. Фильмда дўстликка катта урғу берилган.\nОдатда, ҳар бир фильм учун ижодкорларнинг катта меҳнати кетади. Баъзида, ҳамма касбга ҳам меҳнат кетади, дейишади. Аммо, ақлий меҳнат билан жисмоний меҳнат ўртасида катта фарқ бор. Масалан, бир соатда белкурак билан катта чуқур қазиб қўйган инсоннинг қўлига қалам тутқазиб, бир соатда икки саҳифа матн тузиб ёзиб беришни сўрасангиз, афсуски бу ишни, ўша чуқур қазганчалик тез қила олмайди. Умуман, матн ёза олмаслиги ҳам мумкин. Шунинг учун ҳам, ақлий меҳнат, жисмоний меҳнатдан кўра оғирроқ, назаримизда. Ана шундай оғир ишни уддалаётган ижодкорлар меҳнатига, томошабинлар муносиб баҳо берадилар, деган фикрдамиз.\nФотолар учун Шерзод Икрамутдиновга миннатдорчилик билдирамиз.


..:: ISLOM.UZ ::.. - Умрнинг энг заиф ҳолатига тушмаслик учун нима қилиш керак?\nУмрнинг энг заиф ҳолатига тушмаслик учун нима қилиш керак?\nАллоҳ таоло инсонни азиз-у мукаррам қилиб яратган. Ақлли жонзот ўлароқ у бахт-саодат сари интилади ва бир умр бахтиёр бўлишни орзу қилади. Лекин ҳамма нарса ҳам унинг хоҳишига мувофиқ бўлавермайди. Аллоҳ таолонинг иродасига мувофиқ ҳар бир жонзотнинг туғилган куни ўлими сари қўйилган дастлабки қадами ҳисобланади. Бу йўлда у бир неча босқични босиб ўтади. Бу борада Аллоҳ таоло Ўз китоби Қуръони каримда: “Аллоҳ сизларни яратгандир. Сўнгра, У сизларни вафот эттиради. Сизлардан баъзилар билимли бўлгандан сўнг, ҳеч нарса билмаслиги учун умрнинг энг заифлигига қайтарилади. Албатта, Аллоҳ билгувчи ва қодирдир", дейди (Наҳл сураси, 70-оят). Демак, инсон қариганида жисмоний ва ақлий заифликка қайтиши бор экан.\nБу ҳақда баъзи олимлар: "Инсон умри тўрт босқич бўлади”, дейишади:\n“Биринчи "нушуъ ва нумув", яъни ўсиш ва улғайиш босқичи бўлиб, у туғилганидан ўттиз уч ёшгача. У воя ёшининг энг чўққиси ҳисобланади.\nИккинчи "вуқуф", яъни турғунлик босқичи бўлиб, у ўттиз учдан қирқ ёшгачадир. Бу эса, инсоннинг энг кучга тўлган ва ақли камолга етган босқичидир.\nУчинчи "куҳулат", яъни етуклик босқичи бўлиб, у қирқ ёшдан олтмиш ёшга тўлгунча бўлган даврдир. Бу вақт мобайнида инсон кучдан қолишни бошлайди, бироқ бу заифлашиш махфий кечади.\nТўртинчи "шайхуха ва инҳитот", яъни кексайиш, ақлий ва жисмоний таназзул ва ноқислик босқичи бўлиб, у олтмишдан то умрнинг охиригача давом этади. Бунда энди қариш ва кучдан қолиш очиқ-ойдин кўзга ташланади".\nЛекин мазкур ояти кариманинг тафсирида Икрима розияллоҳу анҳу: "Ким Қуръон ўқиса, умрнинг энг заиф ҳолатига тушмайди", деган.\nМуфассирлар буни шундай тушунтиришади: "Қуръон ўқиб, унга амал қилса, мазкур даражага эришади. Шунингдек, илмига амал қиладиган олимлар ҳам қариганда ақлий заифликка дучор бўлмайдилар. Балки улар ёшлари ўтган сари илм-маърифат, ақл-заковатлари ортиб бораверади”. Дарвоқе, орифларнинг олий даражадаги гаплари уларнинг умрлари охирида айтган гапларидир.\nДарҳақиқат, воқеликда буларнинг ҳаммасига гувоҳ бўламиз. Ундан ташқари, Қуръонга амал қилиб ўтган улуғларимизнинг қабрлари баъзи сабабларга кўра очилганда, таналари чиримаганига бир неча бор гувоҳ бўлинган.\nБиз ҳам Икрима розияллоҳу анҳунинг мазкур башоратларидан умидвор бўлиб, ҳаётимиз давомида Қуръони карим тиловатини ва унинг аҳкомларига амал қилишни йўлга қўйсак, умрнинг энг заиф ҳолатига тушмаслигимизга ва икки дунё саодатига эришишимизга сабаб бўлса, ажаб эмас, омийн.\nҚариганда азиз бўлай десангиз, Қуръон ўқинг!\nҚариганда хор бўлмай десангиз, Қуръон ўқинг!\nБувайда тумани бош имом-хатиби


Ўшда авиаҳалокат жабрдийдалари учун йиғилган пулни ўғирлаб кетишди\n13:51 16 Июл 2018\n16:11 23.01.2017 (Янгиланган 16:12 23.01.2017) Ҳавола олиш\nЖиноят содир этганлар ҳозирча қўлга олинмади\nТОШКЕНТ, 23 янв — Sputnik. Ўшда номаълум шахслар Бишкекдаги авиаҳалокатда жабр кўрганлар учун йиғилган 30 минг сом пулни ўғирлаб кетишди, деб хабар қилди Sputnik Қирғизистон ЎШ ИИБ матбуот хизматига асосланиб.\nЙиғилган пул Ўш вилояти Қорасув туманидаги Шарқ қишлоғи ўрамида жойлашган маданият уйидан ўғирлаб кетилган.\nБишкекдаги авиа-ҳалокат: 37 қурбоннинг шахси аниқланди\n"Жиноят 22 январга ўтар кечаси содир этилган. Шунингдек, ноутбук ҳам йўқолган. Пулларни маҳаллий аҳоли тўплаганди, масжиддан ҳам эҳсон қилинганди", — деди милиция вакили.\nЖиноят содир этганлар ҳозирча ушланмади.\nИлгарироқ ФВВ ҳалокат жабрдийдалари учун 20 миллион сомдан ортиқроқ пул йиғилганини маълум қилганди. Моддий ёрдам кўрсатишни истаган барча жисмоний ва юридик шахслар ҳар қандай валютада махсус ҳисоб рақамига пул ўтказишлари мумкин.\nЎтган ҳафтада Бишкек шаҳри яқинида Boeing 747 юк самолёти ҳалокатга учради. Истанбулдан Гонконгга учаётган самолёт Бишкекда ёнилғи қуйиши лозим эди. Ҳалокат оқибатида 39 киши ҳалок бўлди, 15 киши жароҳатланди. Авиаҳалокатни давлатлараро авиация қўмитаси мутахассислари ўрганишмоқда.


Ўзбекистонда иссиқлик таъминоти учун янги тўлов тизимида нималар ўзгарди? - Zamin.uz\n08:36 / 03.12.2020\nЎзбекистонда октябрь ойидан бошлаб иссиқлик таъминоти учун тўловнинг янги тизими ишга туширилди, деб ёзмоқда Spot. Унга кўра, 2020—2021 йиллар иситиш мавсумидан бошлаб марказлаштирилган иссиқлик таъминоти хизматлари учун истеъмолчилар билан ҳисоб-китоблар иситиш даврининг ҳар бир кунига 1 квадрат метр иситиладиган майдон ҳисобида тўлаш тизимига ўтказилади. Бугунги кунда у 1 квадрат метр иситиладиган жой учун 142 сўмни ташкил қилади.\nТариф ошгани ва истеъмолчилар аввалгига қараганда кўпроқ тўлашга тўғри келиши ҳақидаги фикрлар пайдо бўлгач пойтахт ҳокимлиги матбуот хизмати иссиқлик таъминоти учун тўлов ошмагани, фақат тўлов тартиби ўзгарганини маълум қилди.\n«Тошиссиққуватти» ДУК иссиқлик таъминоти бошқармаси бошлиғи Оксана Каснованинг билдиришича, истеъмолчилар, хоҳишга кўра, иситиш мавсуми тугаганидан кейин ҳам ушбу ставкада тўлашни давом эттириши мумкин, шунда янги мавсум бошида улар иссиқ сув таъминоти учун тўлашга «захира» маблағга эга бўлади.\nИссиқ сув таъминоти учун 2020 йил охиригача пул тўлаган истеъмолчиларга келсак, эски тўлов тизими бўйича тўлов 3 августгача, яъни 2020 йил 1 январдан 28 мартгача кўрсатилган хизмат учун амалга оширилди.\nЯнги тўлов тизими жорий этилганлиги сабабли 3 августдан бошлаб тўловлар ўтказиш тўхтатилди ва 17 октябрдан бошлаб давом эттирилди. Аввалдан тўлов қилганларнинг қолдиқ пуллари кейинги иссиқлик мавсумига ўтказилади. Шундай қилиб истеъмолчи ҳеч нарса йўқотмайди.\nШунингдек, иссиқлик таъминоти бутун шаҳарда бир кунда берилмагани сабабли муайян яшаш уйида иситиш мавсуми бошланиши санасини қандай аниқлаш мумкинлигига ҳам тўхталиб ўтилган. Таъкидланишича, бунинг учун хонадон эгалари исистиш мавсуми бошланиши санаси кўрсатилган далолатномага эга ўз ширкатларига мурожаат қилишлари лозим. Ана шу санадан бошлаб янги иситиш мавсуми учун тўлов ҳисоблаш бошланади.\nБундан ташқари, иссиқлик тармоқларида авария юз берганда бу иссиқлик таъминоти учун тўловда ҳисобга олиниш-олинмаслиги кўпчилик учун баҳсли савол бўлиб қолмоқда. Бундай ҳолатда «Тошиссиққуввати» туман бўлинмаларига мурожаат қилиш лозим. Шундан сўнг мутахассислар далолатнома тузиб, авария кимнинг айби билан юз берганини аниқлайди.\nАйбдор «Тошиссиққуввати» ДУК бўлиб чиқса, авария туфайли таъминланмаган иссиқлик учун қайта ҳисоб-китоб қилинади. Ширкат айбдор бўлган тақдирда, қайта ҳисоб-китоб қилиш масаласини уларнинг ўзлари билан ҳал қилиш лозим. “Замин” янгиликларини “Одноклассники”да кузатиб боринг\nПрезидент қарори: Иссиқлик таъминоти учун тўлов янги тизимга ўтказилади\n3-12-2019, 10:15, Жамият\n1-08-2019, 14:06, Жамият\n18-04-2018, 23:27, Жамият\nБугун, 15:18, Дунё


ЎЗБЕК ИПАГИ – ДУНЁ ЭЪТИРОФИДА - UzTV New York, Inc.\nЎЗБЕК ИПАГИ – ДУНЁ ЭЪТИРОФИДА\n07/27/2017 | Filed under: SOCIETY,UZ TV NEWS | Posted by: admin\nМарғилон шаҳрида илмий-техникавий анжуман бўлиб ўтди.\nЎзбекистонда пиллачилик соҳаси ўзининг кўп асрлик анъаналарига эга. Юртимизнинг табиий иқлим шароити, бу борада тўпланган бой тажриба ва давлатимиз томонидан кўрсатилаётган ғамхўрлик соҳани ҳар томонлама ривожлантириш имконини бермоқда.\nМарғилон шаҳрида 27-28 июль кунлари бўлиб ўтган «Тўқимачилик саноати корхоналарида ишлаб чиқаришни ташкил этишда илм-фан интеграциялашувининг ўрни ва долзарб муаммолар ечими» деб номланган илмий-техникавий анжуманда шу хусусиятлар алоҳида эътироф этилди.\nЎзбекистон табиий толалар илмий тадқиқот институти ташкил топганлигининг 80 йиллик юбилейи доирасида ташкил этилган мазкур анжуманда вазирликлар, 11 мамлакатдан соҳанинг етук мутахассислари, юртимизнинг тўқимачилик саноати ривожида изланишлар олиб бораётган профессор ва олимлар, ипакчилик саноати фахрийлари, шу йўналишдаги олий таълим муассасаларининг тадқиқотчилари ва журналистлар иштирок этдилар.\nАнжуманнинг очилишида сўзга чиққан вилоят ҳокими, Олий Мажлис Сенати аъзоси Шуҳрат Ғаниев иштирокчиларни тадбир билан қутлади.\nДавлатимиз раҳбари вилоятимизга қилган ташрифи чоғида тутчиликни ривожлантириш юзасидан ҳам тегишли тавсияларни берган эди. Вилоят раҳбари шу тавсияларни таъкидлаб, соҳа ривожи, тутзорларни кўпайтириш ва пиллачилик истиқболлари ҳақида сўз юритди.\nПрезидентимиз томонидан жорий йил 29 мартда “Ўзбекипаксаноат” уюшмаси фаолиятини ташкил этиш чора-тадбирлари тўғрисида”ги қарорига мувофиқ, тармоқни комплекс ривожлантиришга қаратилган яхлит ташкилий-технологик тизим барпо этилди. Яъни таркибида 210 га яқин корхона ва ташкилотларни бирлаштирган “Ўзбекипаксаноат” уюшмаси тузилди. Тадбирда сўз олган уюшмаси раиси Баҳромжон Шарипов шулар ҳақида тўхталиб, ўтказилаётган анжуманнинг мақсади ва унинг катта тажриба мактаби бўлишини таъкидлади.\nАнжуманда «Хитой Халқ Республикасининг «Бир макон, бир йўл» миллий стратегиясининг халқаро тўқимачиликдаги ҳамкорлик имкониятлари», «Ипакли ва бошқа тўқимачилик материаллари узунлигини, энини ўлчаш, навини аниқлаш ва қайта ўраш учун инновацион жиҳозлар», «Табиий ипакни ишлаб чиқариш ва қайта ишлашда чиқиндисиз технология» мавзуларида Хитойнинг Донгхуа университети профессори Ҳуа Ванг, Россия Федерацияси «Роллтекс» машинасозлик компанияси менежери Андрей Емельянов, “ААRDO” Африка-Осиё қишлоқ ҳудудларини ривожлантириш халқаро ташкилоти бош котиби Вассифи Ҳасан ва бошқалар маъруза қилдилар.\n– Ўзбекистон ва Хитой ўртасидаги тарихий муносабатлар ипак саноати борасидаги ҳамкорлик азалдан ривожланганидан дарак беради. Жумладан, Буюк ипак йўлидаги савдо алоқалари, ҳунармандчилк маҳсулотларининг айирбошлангани тараққиёт омили бўлиб хизмат қилган, – дейди Хитойнинг Донгхуа университети профессори Ҳуа Ванг. – Бугун ипак саноатини ривожлантиришда замонавий технологиялардан фойдаланиш ва уларни ҳаётга татбиқ этиш ҳақида ўз тақдимотимни ўтказдим. Бу жараён айни вақтда дунё мутахассисларини қизиқтирмоқда. Ўйлайманки, мазкур анжуман келажакдаги муштарак мақсадларимизни амалга оширишда муҳим аҳамиятга эга.\n– Ушбу тадбир миллий махсулотингиз саналган ипакнинг сифати ва унинг яратилиш жараёнига гувоҳ бўлиш, бу борада ўзаро фикр алмашишга замин яратади, – дейди биз билан суҳбатда Ҳиндистондан ташриф буюрган соҳанинг профессионал вакилларидан бири Жая Пракаш. – Марғилон ипаги азалдан ўзининг сифати билан ажралиб туради. Жараёнларни кузатиб бунга яна бир карра амин бўлдим.\nАнжуман доирасида Ўзбекистон табиий толалар илмий тадқиқот институти ҳамда бир қатор хориждаги институтлар ўртасида узоқ ҳамкорликка мўлжалланган меморандум ва битимлар имзоланди.\n– Ўлкамиз табиати шу қадар ранг-барангки, кейинги вақтларда ўсимликлардан тола олиш бўйича ҳам изланишлар амалга оширилмоқда. Бу толалар табиийлиги, табобатда дори-дармон сифатида фойдаланиш мумкинлиги билан ажралиб туради. Қолаверса, бугун сифатли ипак қурти уруғи етиштириш тизимини кенг йўлга қўйиш зарурати пайдо бўлмоқда, – дейди Ўзбекистон табиий толалар илмий тадқиқот институти директори, техника фанлари номзоди Охунжон Ахунбобоев. – Имзоланган меморандум ва битимларимизда шу хусусиятларга таянган ҳолда халқаро грант дастурлари асосида тадқиқотлар олиб боришга келишиб олинди.\nИпакчилик саноати, қишлоқ хўжалик экинларининг ҳосилдорлигини ошириш, тутчилик, тўқимачилик саноати, тўқимачилик технологияси муаммолари, маҳсулот сифати ва муаммолари ва уларнинг инновацион ечимлари, фундаментал ва иқтисодий фанларнинг тўқимачилик саноатини ривожлантиришдаги ўрни мавзуларида бўлиб ўтган шўъба мажлислари иштирокчиларда катта таассурот қолдирди.\n– Тўқимачилик бандликни таъминлашда муҳим йўналишлардан бири саналади, айниқса, аёллар учун. Ўзбекистоннинг ипакчилик саноатини тараққий эттиришда дунёда ўз ўрни ва тажрибаси бор. Ушбу илмий-техникавий анжуманда эса тўқимачилик саноатида ечимини кутаётган муаммолар, фикр-мулоҳазалар, таклифлар ўртага ташланмоқда, – дейди «ААRDO» Африка-Осиё қишлоқ ҳудудларини ривожлантириш халқаро ташкилоти бош котиби Вассифи Ҳасан. – Халқаро ташкилотимиз ипак саноати ривожидаги бирдамликнинг тимсоли сифатида улкан ишларни амалга оширмоқда. Айни вақтда 32 мамлакатдан ташкилотимизга аъзолар бор. Анжумандан кўплаб натижаларни кутяпмиз. Хусусан, ташкилотимиз билан давлатингиз ўртасида мустаҳкам ҳамкорлик ўрнатиш ниятидамиз.\nАнжуман доирасида Фарғона, Андижон ва Наманган вилоятларидаги касаначи ҳунармандлар томонидан ишлаб чиқарилган ипакли матолар кўргазма-ярмаркаси ҳамда ёш дизйнерлар томонидан миллий либослар намойиши ташкил этилди. Шунингдек, меҳмонлар шаҳардаги “Ёдгорлик” корхонасидаги жараёнлар билан яқиндан танишдилар, ҳунармандлар билан суҳбатда бўлдилар.\nАнжуманнинг тантанали ёпилиш маросимида ҳорижлик меҳмонлар ва ташкилотчиларга шаҳар ҳокимлигининг эсдалик совғалари топширилди.


«Уфа» клуби бош директори Ринат Шайбеков «Спартак» яримҳимоячиси Остон Ўруновни ортга қайтаришга тайёрлиги ҳақида гапирди.\n«Остон Ўрунов масаласида «Спартак» билан музокара олиб бораётганимиз йўқ. У билан хориж клублари ҳам қизиқиш билдираётган экан, у чинданам жуда кучли футболчи. Биз уни бажонидил қайтарган бўлардик, аммо бунинг уддасидан чиқишимиз қийин.\nФикримча, «Спартак» Остон Ўруновни биз сўрайдиган нархга қўйиб юбормайди. Уни нормал нархда сотиб олиш ҳуқуқи билан ижарага олиш имконияти бўлса, бу трансфер биз учун қизиқарли бўларди. Аммо бу масалада биз клуб ва унинг агенти билан гаплашганмиз, бу борада ҳаммаси осон эмас.\nЎрунов Европага ўйнаб кета оладими? Европа – катта жой. Балки бу Болгария ёки Словения бўлар, эҳтимол Англия ёки Испания. Бу унинг қаерга йўл олишига боғлиқ», - дейди «Уфа» бош директори Metaratings.ru мухбири билан суҳбатда.\nМаълумот учун, аввалроқ Остон Ўруновга «Рубин» клуби қизиқиш билдиргани, аммо Москва клуби ўзбекистонлик 20 ёшли яримҳимоячи учун 6 миллион евро сўраганидан кейин музокара тўхтагани ҳақида хабар қилинганди.


Моҳир шоир ва достоннавис Ўзбекистон\nхалқ шоири Тўлан Низом\nйиллигига услубий қўлланма\nТўлан Низом (Низомиддинов\nТўланбой) Андижон вилояти Бўз туманида 1939 йилда таваллуд топган. Ўрта мактабни тугатиб, Андижон Давлат педагогика институтига кирган ва уни 1965 йилда тугатган. Кўп вақт вилоятда ўқитувчилик қилган. Ёшлар ташкилотларида\nраҳбар, туман халқ таълими бўлимида мудир, Ўзбекистон Ёзувчилар уюшмаси Андижон вилояти бўлимида масъул котиб ва Бўз туманидаги Саида Зуннунова номли педагогика билим юртида директор лавозимларида фаолият олиб борган. Унинг илк шеърий тўплами 1970 йилда “Сенинг эртакларинг”\nноми билан чоп этилган.\nМазкур тўпламга кирган шеърларда беғубор туйғулар, покиза орзулар ифодаланган бўлсада, ҳали уларнинг кўпчилиги бадиий жиҳатдан анча ғўр эди .\nБундай ҳолат хатто “Ифтихор” (1982) номли иккинчи тўпламида кўзга ташланган. Бироқ шоир йиллар ўтган сайин изланишлари самарасини кўра бошлайди, энди у чинакам қалб шеърияти, руҳият шеъриятини яратиш сари кўтарила боради. Инсоннинг маънавий оламини, ўй ва ҳаёллари, орзу ва умидларини тараннум этишга интилади.\nШоир қалбидан қалқиб чиқаётган мисраларда эл-юрт қайғуси, она Ватан муҳаббати\n, ҳалқига бўлган меҳр туйғуси мустаҳкам ўрин ола бошлайди.\nЭнди шоир яратаётган лирик қахрамонлар аввалгидек меҳнат жасорати билангина намоён бўлмай, балки бир тирик инсон, оддий одам, шахс сифатида ички оламини, руҳий кечинмалари ва маънавий гўзаллигини кўз-кўз қила бошлайди.\nХудди шу паллада унинг “Муқаддас руҳ” (1992) шеърий тўплами пайдо бўлади . Айниқса, ундаги она мавзуида яратилган шеърлари ўзининг самимийлиги, беғубор ва меҳр-оқибат туйғуларига лимо-лимлиги билан китобхон қалбидан чуқур ўрин эгаллайди.\nШундан сўнг Тўлан Низомнинг 1988 йилда “Ой қизлар”, 1993\nйилда “Ватан туйғуси”, 1994 йилда “Акс\nсадо”, “Интизорлик”, 1995 йилда “Даҳр\nбоғи”, 1998 йилда “Сайланма” каби шеърий тўпламлари эълон\nТўлан Низом сўнгги йилларда лиро –эпик жанрларда\nсамарали ижод қилиб, Бобур, Машраб, Чўлпон, Миртемир, Усмон Носир,\nСаида Зуннунова ва Муҳаммад Юсуф сингари\nсиймоларга бағишланган “Чўлпон”, “Мажнунтол йиғиси”, “Гиря”, “Руҳи равоним”, “Уч сўз”, “Оқ гул”, “Ботмай\nқолган ой”, “Алишер” ва “Бобур” каби лиро – эпик асарлари турли давр маҳсули бўлса\nҳам, улар маъно ва мазмун жиҳатдан бир умумийликка эга . Жумладан, “Чўлпон” (1993) достонида у шоир ва давр\nфожиасини умумлаштирса, Миртемирга бағишланган “Мажнунтол йиғиси”, шунингдек “Бобур”\nкаби достонларида фожеий тақдирлар ҳақида бахс юритади “Руҳи равоним”да эса шоир Машраб қисмати фожиасини умумлаштиради . Умуман, Тўлан Низом гўзал инсоний фазилат ва удумларни ардоқлаш билан бирга ҳаётдаги фожиявий ҳолатларни тасвирлашга ҳам интилади\nШоирнинг яқинда ёзган асари –\nУсмон Носирга бағишланган “Ботмай қолган ой”\nдостони ва “Чўлпон” драмаси, шунингдек, “Довон”, “ Руҳлар қасидаси”, “Алишер”, “Нон ҳиди”, “Суҳбат”, “Аввалу -\nохир” , (2002-2003) тўпламлари шоир ижодий камолотига далилдир.\nТўлан Низом болалар ҳақида\nҳам ажойиб шеърлар ёзган.\nУнинг “Андижонда бир қуш бор”, “Қалдирғоч”, “Офтоб ишқи” каби шеърлари болаларнинг беғубор сирли оламини очишга қаратилган.\nАдиб 1998 йили “Ўзбекистон халқ шоири” унвонига эга бўлди. 2003 йилда шоир “Эл - юрт шуҳрати” ва «Меҳнат\n«Моҳир шоир ва достоннавис”\n1.Бўлим. Тўлан Низом ҳаёти ва ижоди.\n2.Бўлим. Тўлан Низом рубоийлари.\n3.Бўлим. Тўлан Низом ижодида Бобур тараннуми.\n4.Бўлим. Тўлан Низом – достоннавис шоир.\nИхтибос: Мен учун Тўлан Низом шеърларидаги энг\nмақбул фазилат ўзбекона руҳнинг балқиб\nана шундай бадиийлик, чуст дўппилик ўзбек табиатидан\nжило олган туйғулар Тўлан Низом шеър-\nқалбида Ватан туйғуси”\nномли адабий-бадиий кеча\nЎзбекистон,- деди - хаританг бутун,\nюрагимга солинган сурат.\nэдик, ким бўлдик ахир биз бугун,\nўзинг нажотим, сен ўзинг ғайрат.\n2-Бошловчи: Ўзбекистон гуллади чаман-чаман,\nюзи кулади чаман-чаман.\nНизом қалби юрт билан обод,\nУндан илҳом келади\nҳурматли азиз кечамиз қатнашчилари!\nТўлан Низом лирикасига бағишланган\nқалбида Ватан туйғуси” номли адабий-бадиий\nкечамизга хуш келибсиз!\nТўлан Низом юртимизда довруқли инсон.\nТўлан Низомни танимайдиган инсон кам\nтопилади. Дўстлари, жўралари, мухлислари\nТўлан Низомнинг шеърияти ҳақида\nгапиришдан олдин унинг инсоний\nфазилатларини тилга олишади. Унинг\nкамсуқимлиги, қўли гуллиги,\nсаҳоватпешалигини айтишади. 2-Бошловчи:\nЎзбек шеъриятининг қудратли дарёсига “Тўлан\nНизом шеърияти” деб аталмиш янги бир\nирмоқ келиб қўшилди. Кичик бўлсада\nжўшқин ирмоқча, ўзининг куйига,\nўзининг нафасига эга бўлган ирмоқча.\nТўлан Низомнинг илк шеърий тўплами “Сенинг\nэртакларинг” деб номланиб, 1970 йилда\nбосмадан чиққан эди.\nТўлан Низом юрагида ёлқинланган Ишқ,\nунинг кўп шеърларида Ватан мадҳи тарзида\nнамоён бўлади. Бу ишқ – Ватан ишқи, элу-юрт\nишқи, Она ишқи, Ёр ишқи, дўст ва\nқариндошлар ишқи, Инсон ишқи. Тўлан\nНизом Ватан ҳақида куйлар экан, Она\nюрти жонажон Ўзбекистоннинг сувратини\nчизишга ҳаракат қилади. Бу юртнинг\nтенгсиз гўзаллигини шоир жуда нозик ҳис\nқилади – унинг тоғлари ҳам,\nводийлари ҳам, дарёю – денгизлари ҳам,\nбоғу бўстонлари ҳам шоир қалбида\nбир дунё ҳис – ҳаяжон уйғотади.\nКейинги йилларда шоир шеърларида она юрт\nжамолини конкрет манзаралар, эсда\nқоладиган ҳаётий деталлар орқали\nчизишга мойиллик сезилмоқда. У ҳатто\nўлканинг кичик бир бўлагини, юртнинг бир\nпарчасини қаламга олганда ҳам, ундан\nбутун ўлканинг муаттар ҳиди анқиб\n2-Бошловчи: Энди шоирнинг “Ўзбекистон”\nшеърини эътиборингизга ҳавола этамиз.\nдунёда бир макон бор, Деҳқон\nЎлка, полвон Диёр.\nАлишер илк забони,\nБобур Мирзо онажони,\nҲакимзода тутган қалам,\nота севган бирам,\nМеҳнат билан кўкраги тоғ,\nДастурхони азалдан ёғ,\nКарнай, сурнай. най навоси,\nДўстларини кўрар ўздек,\nПахта экар, исми – ўзбек,\nМақтовларга сиғмас, бу ном,\nЖўшқин туйғу, ёруғ илҳом\nЭлга айтур: Қуёшистон –\nНизом мумтоз шеъриятимиз бўлмиш рубоийга\nҳам асос солган шоирдир. Шоир\nрубоийларида биринчи кўзга ташланадиган\nҳусусият – мавзулар ранг-баранглигидир.\nУнинг инсон боласини, ҳар қандай йигит\nва қизни ғайратга, шижоатга, элу юрт\nишига садоқатли бўлишга чорловчи рубоийлардан\nЙигит: Кўл бўлма, денгиз бўлма, оқар дарё бўл,\nЧўлу саҳроларга сен боқар дарё бўл.\nТўлан Низом саҳийдир, унга ўхшагил, Эл қалбида чироқни ёқар дарё\nҚиз: Дўстлик нима ўзи? Ким яратади?\nДўстсиз ўтган дамлар тез қаритади.\nТўлан Низом, дўстлик энг олий неъмат,\nҚалбингни қайғудан у аритади.\n1-Бошловчи: Тўлан Низом улуғ ўзбек ўғлони,\nподшолик ва шоирлик, сар-\nкардалик ва олимлик каби ноёб\nистеъдодларни ўзида мужассам қилган\nюртимиз Заҳириддин Муҳаммад\nБобур ҳақида қатор шеърлар ёзган.\n“Бобур туғилган кун” шеърида\nшоирнинг қисматли мураккаб ҳаётини\nБобур Андижоний, ўзбакий ўғлон, Бобур – бу мардона, чеки йўқ фироқ.\nБобур – ўт – айрилиқ, зорлик ва\nКўнглимиз бирга-ю, орамиз йироқ.\nТўлан Низомнинг “Бобур таваллоси” деган\nшеъри ҳам Ватан фироқида ёнган улуғ\nюртдошимиз номидан ажиб ҳиссиётларга тўлиб ёзилган.\nШоирнинг ғам-ғуссага тўла ўтган\nҳаёти тасвирланган. “Бобур таваллоси” шеърида унинг\nмусофирлик, ёлғизлик нидоси шундай\nИшқи хорман, гул\nқани, гулдош қани,\nХокисорман, қон қани, қондош\nқани, Бир ўзимман, жон қани, жондош қани?\nТўлан Низомнинг “Бобур дуоси” шеъри гўё\nбобомиз юртига қайтиб келгандек руҳда\nҲиндистондан қайтдим, андижонлик\nМен Афғондан қайтдим, андижонлик\nМақсадимга етдим, андижонлик\nБўлди қайтар пайтим, андижонлик\nМана, ҳижрон-байтим, андижонлик\nБир дардимни айтдим, андижонлик\nТўлан Низом ижоди ҳақидаги\nтасаввуримиз тўла бўлмоғи учун унинг\nдостонлари ҳақида ҳам мулоҳаза\nюритмоғимиз даркор. Тўлан Низом бу\nжанрга обдан тажриба орттиргандан кейин –\n90 йилларда қўл урди ва қисқа муддат\nичида бир неча достон эълон қилди. Булар\n1991 йилда ёзилган “Мажнунтол йиғиси” деб\nаталган лирик қисса, яна ўша йили\nяратилган “Чўлпон” достони, 1992 йилда\nёзилган “Гиря” достони ва 1993 йилда эълон\nқилинган “Руҳи равоним” достонидир.Буларнинг\nҳаммаси лирик достонлардир. Бу\nдостонларнинг яна бир муштарак томони бор\n– уларнинг барчаси ҳам муваффақиятли\nчиққан ва юксак бадиий фазилатларга\nэга. Шунинг учун ҳам улар\nкитобхонлар ўртасида қисқа муддатда\nҳурмат ва эътибор қозонди ва\nРеспубликанинг нуфузли мукофоти билан\nНизом бутун республикамиздаги шеърият\nихлосмандларига татийдиган асарлар\nяратишда давом этмоқда. Унга янги – янги\n1. Низом Тўлан. Ватан сурати: Шеърлар ва достонлар //Сўнг.-\nсўз муаллифи О.Шарафиддинов/. – Т.: Ғ.Ғулом\nномидаги Адабиёт ва\nсанъат нашриёти, 1996.-360 б.\n2. Низом Тўлан. Акс\nсадо: (Шеърлар ва достонлар), - Т.: Чўлпон , 1994.-\n3. Низом Тўлан. Уч\nюз уч рубоий / ( Маъсул муҳаррир:\nМуҳаммад Али).- Т.: Наврўз, 1995. - 160 б.\n4. Низом Тўлан. Давр боғи: Достон. – Т.:\nҒ.Ғулом номидаги Адабиёт ва санъат\nнашриёти, 1995. – 96 б.\n5. Низом Тўлан. Шеър айтгим келяпти,\nонажон. Шеърлар. – Т.: Ёзувчи. – 1992.- 32 б.- (Назм\n6. Низом Тўлан. Ҳумо: Достон. – Т.: “Камалак”\nнашриёти. – 1996. – 24 б.\n7. Низом Тўлан.\nҚуёш йўли: Шеърлар. – Т.: Адабиёт ва\nсанъат нашр. – 1984. – 120 б.\n8. Низом Тўлан. Сенинг эртакларинг.\nШеърлар. – Т.: Ғ.Ғулом номидаги Адабиёт\nва санъат нашриёти. – 1970. – 72 б.\n9. Низом Тўлан. Довон: Достон. – Т.: “Чўлпон”.\n– 2003. – 72 б. 10.Мирвалиева С., Шокирова Р. Ўзбек\nадиблари: ХХ аср ўзбек адабиёти: Маъсул\nмуҳаррир: Н.Каримов. – Т.: ЎзРФА “Фан”\nнашриёти. – 2007. – 270 б.\nТузувчи: Н. Аманкелдиева


3 декабрь-Халқаро ногиронлар куни: ҲЕЧ КИМ МЕҲР ВА ЭЪТИБОРДАН ЧЕТДА ҚОЛМАЙДИ » Пахтакор тумани ҳокимлиги расмий сайти\nПахтакор тумани ҳокимлиги » Янгиликлар » 3 декабрь-Халқаро ногиронлар куни: ҲЕЧ КИМ МЕҲР ВА ЭЪТИБОРДАН ЧЕТДА ҚОЛМАЙДИ\n3 декабрь-Халқаро ногиронлар куни: ҲЕЧ КИМ МЕҲР ВА ЭЪТИБОРДАН ЧЕТДА ҚОЛМАЙДИ\nЭзгуликка йўғрилган ҳиссиёт қўрғони - юраги уриб тутар экан, яхшилик ва эзгулик қилишдан, меҳр-саховат улашишдан чарчамайди. Халқимизга ҳос инсонийлик, саховатпешалик ва бағрикенглик 3 декабрь - Халқаро ногиронлар куни муносабати билан туманимиз бўйлаб уюштирилаётган тадбирларда ўз аксини топди.\nСана муносабати билан туман марказида меҳнат фахрийлари, байналминал жангчилар, Чернобил талофатларини бартараф этишда қатнашган фидойи инсонлар, ногирон ҳамда ёлғиз кексалар ташриф буюрдилар. Тадбир аввалида туман ҳокимининг ўринбосари Фазлиддин Қўлдошев, Анвар Саломовлар юртимизда ижтимоий ҳимояга муҳтож, ногирон ва кекса авлод вакилларига кўрсатилаётган бемисл ғамхўрлик ҳақида гапирди.\nИштирокчилар турлижамоат ва давлат ташкилотлари фаолларининг руҳий ва маънавий қўллаб-қувватлашларидан кўнгиллари тоғдек кўтарилди.\n- Давлатимиз томонидан доимий эътибордамиз, -дейди булоқбошилик Жозилов Рустам.\n- Чиройли тадбир уюштирилди, маданий хордиқ чиқардик. Юртимиз тинчлиги, осмонимиз мусаффолиги бардавом бўлсин.\nСўзга чиққан Халқ депутатлари туман Кенгаши котибият мудири Шамсиддин Каримов юртимизда ижтимоий кўмакка муҳтож инсонларга кўрсатилаётган беғараз ёрдам туфайли уларнинг турмуши яхшиланмоқда, дея таъкидлади.\n“Ҳеч ким меҳр ва эътибордан четда қолмайди” шиори остида ўтган тантанада байрам табриклари, санъаткорлар ижросидаги куй-қўшиқлар тадбирга ўзгача файз киритди. Туманимизда истиқомат қилувчи имконияти чекланган, ногирон фуқароларнинг 150 нафари туман ҳокимининг қимматбаҳо совғалари билан тақдирландилар.\nТўрт мучанинг бутлиги, тафаккурнинг равшанлигини ҳис қилиш бахт! Буни чуқур англаган ҳолда ҳар доим фидокорлик билан ишлаш, юқори марраларга интилиш эса чин инсонийлик масъулияти намойишидир.\nАёл меҳнати, меҳридан яраладиган гўзалликлар эса бисёр ҳаётда. Исоқова Феруза гарчи имконияти чекланган бўлса-да, ёш тадбиркорлардан. Тикувчиликнинг синоатини топган. ҳозирги вақтда 3 нафар аёлни иш билан таъминлаган.\n- Мен ўзимни ногирон санамайман, -дейди Чаросхон. – кўзларимни яхши кўрмаслиги бир синовдир, ақлимнинг ўзимга бўйсунаётганлигига шукр қиламан. Бекорчиликни хуш кўрмайман, ҳар бир кунимдан унумли фойдаланишга, янгиликлар яратишга интиламан, ҳозирги вақтда туман Маданият бўлими қошида ташкил этилган кўзи ожизлар кутубхонасида фаолият олиб бораяпман. Телевизорда, радиода хориж ҳаётини эшитар эканман, тинч, осойишта кунлар учун шукроналар айтаман.\nХалқаро ногиронлар куни муносабати билан туманда 120 дан ортиқ фуқароларга дастурҳон ёзилиб, Маданият бўлими ходимлари томонидан консерт тадбир ташкиллаштирилди. Туман ҳокимлиги томонидан ўтказилган ушбу тантанада ногирон бўлса-да, меҳнатга лаёқати бор хотин-қизлар иштирок этдилар, давлатимизнинг беғараз мурувватига эга бўлдилар.\nБайрам арафасида оғир ижтимоий аҳволга тушиб қолган, жумладан, ногиронлиги бўлган фуқароларга, Пахтакор туман ҳокимлиги, тиббий-ижтимоий хизматларни ривожлантириш бўлими, томонидан тумандаги имконияти чекланган пенсионер ва ногиронлиги бўлган фуқаролардан, Пахтакор ҚФЙда истиқомат қилувчи Эшмирзаев Юсуп, Буюк ипак йўли ҚФЙдан Соатов Бектемир, Дўстлик МФЙдан Насимова Бувиш, Дилором МФЙдан Халилова Хосиятларга ногиронлик аравачаси, Ғалаба МФЙдан Назаров Холбой, Дилором МФЙдан Ўразбаева Зайнаб, Пахтакор ҚФЙдан Сулаймонова Диляра, Дўстлик МФЙдан Давлярова Назиларга эшитиш мосламаси, Боғишамол ҚФЙдан Нишанова Инабат, Олмазор ҚФЙдан Сулайманова Кумуш, Ғалаба МФЙдан Хасанова Зухра, Чаманзор ҚФЙдан Умаров Шомурат, Буюк ипак йўли ҚФЙдан Умарова Зулхумор, Дилором МФЙдан Самяева Шапахатларга хасса таёқ, Тангиров Тохирга юриш мосламаси (ходунок) билан жами 15 нафари жорий йилнинг 2 декабр куни реабилитация техник воситалари берилди.\nТуман ҳокимлиги, туман халқ таълим бўлими томонидан тумандаги уйда таълим олувчи 43 нафар ўқувчилар ҳолидан хабар олинди.\nБундан ташқари туман бўйлаб имконияти чекланган, ногиронлиги бўлган, боқувчисини йўқотган, кам таъминланган мингдан ортиқ оиларнинг ҳолидан хабар олиниб озиқ-овқат маҳсулотлари туман ташкилотлари, фермерлар, тадбиркорлар ҳамда саҳоват пеша инсонлар томонидан берилди.\n- Ҳар кунимиз бир бахтлигини, саломатлигимиз минг-минг шукрларга арзишини туймоқчи бўлган инсонлар бизларга боқсин, -дейди Умарова Зулхумор.- Шунда ҳар оннинг, фикрлашу соғлиқнинг қадрига етишни ўрганади ва нималарга қодир эканликларини ҳис этадилар,\nМиллатимиз азал-азалдан меҳр-оқибатли бўлиб келган. Йиқилганни суяш, кўмакка муҳтожларга ёрдам қўлини чўзиш азалий одатларимиздан. Халқимизга хос бағри кенглиги, меҳрибонликдан беихтиёр фахр-ифтихор туясан киши. Меҳрни ҳамма нарсадан устун қўйгани боис, ўзбек номи, миллат шаъни юксалиб келаётир. Бугун кечагидан-да кўпроқ оқибатли бўлайлик. Зеро, инсондан меҳру муҳаббат, одамийлик қолгусидир.\nВазир ўринбосари Жиззахда нуронийлар билан учрашди\nНоябрь кексалар учун туризм ойи\n“1-июнь Халқаро болаларни ҳимоя қилиш куни” муносабати билан “Ёшлар келажак бунёдкори” шиори остида байрам тадбири бўлиб ўтди\nТуман ҳокимлиги қурилиш коплекси ташкилотлари меҳр-саҳоват йўлида.


Самарқандда 10-11 ноябрь куни Валдай клубининг “Марказий Осиё ва Евроосиё: глобал тартибсизлик қаршисидаги кўпқиррали ҳамкорлик” мавзусига бағишланган ўнинчи Осиё анжумани бўлиб ўтмоқда.\nТадбир учун Ўзбекистоннинг биринчи президенти – марҳум Ислом Каримовнинг Самарқанддаги қароргоҳи ажратилган.\nЎзбекистон президенти ҳузуридаги Стратегик ва минтақалараро тадқиқотлар институти билан ҳамкорликда ташкил этилган анжуманда 11 та – Россия, Ўзбекистон, Германия, Ҳиндистон, Қозоғистон, Қирғизистон, Хитой, Тожикистон, Филиппин, Швеция, Япония каби давлатлардан 60 дан ортиқ етакчи экспертлар иштирок этиши кутилмоқда.\nҒарб ўзининг "янги эътиқодини" Марказий Осиё давлатларига, шу жумладан, Ўзбекистонга сингдира оладими, деган саволга жавоб берар экан, Александр Рар бу саволни ёш авлодга йўналтириш керак, дея таъкидлади.\nШҲТнинг собиқ бош котиби Рашид Алимов Марказий Осиё мамлакатлари нима ҳисобдан иқтисодий тараққиётнинг янги босқичига эриша олишлари мумкинлиги хусусида сўзлади.\nАгар Ўзбекистон ЕОИИга қўшилса, бу меҳнат мигрантларига фойдали бўлади - Раҳимов\nТошкент Евроосиё иқтисодий иттифоққа қўшилиш масаласини кўриб чиқмоқда. Ҳозирги вақтда экспертлар энг қулай шароитларни ишлаб чиқиш учун барча фойда ва хавфларни баҳоламоқда.\nАйнан Ўзбекистондан Осиёнинг глобал бозори шаклланишни бошлайди - Рар\nГермания-Россия форуми илмий раҳбари Александр Рар таъкидлашича, Ўзбекистонни жуда узоқ вақт дунё ҳамжамиятида кутишди, давлат очилганида эса, бу республикага нисбатан қизиқиш сезиларли ошди.\nРоссия ва Хитой Марказий Осиёнинг икки қаноти - Алимов\nМарказий Осиё давлатлари ва АҚШ савдо айланмаси Россия ёки Хитойникидан кўра 10 баравар кам - эксперт.\nКуприянов Ўзбекистон ЕОИИга эҳтимолий кириши – катта интеграцион лойиҳа эканлигини таъкидлади. Ўхшаш бўлган иқтисодий бозорларини бир тизимга бирлаштиришдан барча манфаатдор.\nЎзбекистонда Россия, Хитой ва Ҳиндистон иштирокида улкан бозор яратилади - эксперт\nЎзбекистон табиий бойликлари ва инсоний ресурслар жиҳатидан Марказий Осиё ҳудудидаги энг қизиқ мамлакат – эксперт.\nЯнги дунёни Осиё яратмоқда, Европа эмас - Валдай клуби эксперти\nЕвропа заифлашиб Осиё кучайиб бормоқда. Дунё келажагини белгиловчи институтлар Осиёда яратилади - эксперт.\nПутин: РФ Евроосиёнинг барча мамлакатлари билан тенг ҳуқуқли ўзаро алоқаларга тайёр\nВладимир Путин Осиё минтақасининг халқаро сиёсат ва иқтисодиётдаги ролининг тобора ошиб бориши билан халқаро экспертлик ҳамжамияти томонидан ушбу минтақага эътиборининг ошишидаги қонуниятни қайд этди.\nСенатнинг Халқаро муносабатлар, ташқи иқтисодий алоқалар, хорижий инвестициялар ва туризм масалалари бўйича қўмитаси раиси Алишер Курманов қайд этишича, ўзбекистонлик ва россиялик парламентарийларнинг учрашувлари самарали сиёсатнинг ҳақиқий воситасидир.\nБизнинг асосий мақсадимиз – Марказий Осиёни барқарор иқтисодий ривожланган, тинчлик ва ҳамкорлик ҳудудига айлантиришдир - Шавкат Мирзиёевнинг Валдай клуби иштирокчиларига мурожаати.\nРоссия элчисининг сўзларига кўра, яқин келажакда Ўзбекистонда Россия олий таълим муассасалари сони янада кенгайиши кутилмоқда ва бу масала ҳам бугунги сессияда муҳокама этилган.\nРоссия президенти Владимир Путин Сочи шаҳрида ўтказилган анъанавий “Валдай” анжуманида Осиё давлатлари билан ҳамкорлик тамойиллари ҳақида фикр билдирар экан, дунёдаги янги тартибларга тўхталган эди.\nВалдай клубининг “Марказий Осиё ва Евроосиё: глобал тартибсизлик қаршисидаги кўпқиррали ҳамкорлик” мавзусига бағишланган ўнинчи Осиё анжуманига старт берилди/


Деҳқонлар ҳар саҳар тўрғайдан аввал уйғониб, мўл ҳосил олиш илинжида меҳнат қилади. «Ҳорманглар! Хирмонга барака!» десак, дастурхонимиз янги ризқ-рўзга тўлади.\nДоно кексалар «Уйинг буғдойга тўлсин», деб дуо қилади. Бу ўта ноёб сўз эзгулик ва иноқлик туйғусини бахш этади.\nМен ҳам дўстларга «Уйингиз буғдойга тўлсин», деб табрик юбордим. Улар тилимизда унутилиб қолаётган бу тилак сўзини, кишини бироз мулоҳазага тортадиган сермазмун табрик деб баҳолашди.\nҚадимдан ота-оналар нонни эъзозлашни алоҳида одоб сифатида болаларига ўргатишган. Онам ёшлигимизда «бу гапни ўнг қулоғинг билан ҳам, чап қулоғинг билан ҳам эшит, болам!» деб, нонга муносабат ҳақида жуда кўп нарсаларни гапириб берардилар. Ўша гаплар ҳамиша қулоқларим остида жаранглаб туради.\n«Нонни эъзозлаш имонимизнинг белгиси, «Бисмиллаҳир роҳманир роҳийм» деб нонни қўлга ол, ярашасини синдир, тоза жойга қўй.\nНон олсанг, жуфт ол, дастурхонга жуфт қўй, нон қўлингдан тушиб кетса, дарҳол олиб, ўпиб кўзингга сурт, ушоғини ҳам териб е.\nЙўлга чиқсанг, бемаҳалда юрсанг, нон ол, жинлардан сақлайди.\nБировникига борганингда нон олиб бор, чунки ҳеч ким нонга эҳтиёжсиз эмас...»\nЭсимда, онам тўй-маъракага борсалар, ушлаган қулоқдек нонини камзул чўнтагида олиб келарди. Бу биз учун нонни эъзозлаш мактаби бўлган.\nБой бўлишга мажбур\n«Таомланиш одоби» китобида ёзилишича, «бир тишлам нон учун уч юз олтмиш киши хизмат қилади. Уларнинг биринчиси ҳазрати Микоил бўлиб, Аллоҳнинг хазинасидан сувни келтиради. Охиргиси эса новвойдир. Пиёла, коса, товоқ каби буюмларни нон устига қўймасин, лекин ейиладиган маҳсулотларни қўйса бўлади. Дастурхонда синиқ нон бўлса, бутун нонни синдирмаслик керак. Акс ҳолда, исрофгарчиликка йўл қўйилган бўлади. Қўл, пичоқ ёки товоқ нон билан артилса, уни еб қўйиш зарур. Дастурхондаги нон ушоқларини одоб ва эҳтиром билан териб ейиш бойлик ва ризқнинг баракали бўлишига сабабдир.\nШу жойда бир ибратли ривоят эсимга тушди.\nҚадим замонда бир савдогар одам бойлигини санайвериб ҳисобига етолмас экан. У маслаҳат сўраб бир донишманд олдига борибди. Донишманд эса «...Агар ниятингиз шу бўлса, туянинг устида нон есангиз, давлатингиз камаяди», — дебди. Бир куни бой чўллар орқали карвон тортиб савдога кетаётиб, донишманднинг айтганини қилибди. Туянинг устида нон синдираётганда, нон ушоғи қум ичига тушибди. Савдогар карвонни тўхтатибди, хизматкорлари билан бирга нон ушоғини қидирибди, лекин тополмабди. Шунда давлатманд одам нон уволидан қўрқиб, оёқости бўлмасин деб, ўша нон ушоғи тушган жой атрофини қўрғон-девор билан ўратибди. Сўнгра йўлида давом этибди... Бой савдодан қайтгач, донишманд ҳузурига борибди ва бўлган воқеани айтибди. Доно киши бу имонли савдогарга ҳурмат билдирибди: «...Агар нон ушоғини увол бўлмасин учун қўрғон қурган бўлсангиз, бойлигингиз бундан ҳам зиёда бўлади, нонни эъзозлаган барака топади», — деб дуо қилибди.\nЧиқиндига улоқтирилган ризқ\nҲаётда бироз кўнгилни хира қиладиган ҳолатлар ҳам учраб туради.\nБир мисол. Эрталаб бир аёлни йўл ёқасидаги чиқинди қутисига нон ташлаганини кўриб қолдим. Танамга сиғмай, ўз эътирозларимни айтдим. У аёл бунга бепарво бўлиб, ит-мушуклар ейди, деб бемалол кетаверди. Ё, тавба, бундайларга Яратганнинг ўзи инсоф берсин.\nБу одамлар «Сен етим эмассан» фильмидаги «...оқ нон, оқ нон...» деб шодликдан чапак чалиб сакраган жажжи етим қизчани ёки нон ушоғини тераётган онани кўрмаганми? Қолган нонни қуритса, у жуда мазали бўлишини наҳотки билишмайди.\nДонишманд Абул Фарож ҳикоя қилади. Биров қаттиқ нонни сувда ивитиб, ҳузур қилиб еб ўтирган файласуфни кўриб ҳайрон бўлибди ва:\n— Қаттиқ нонни ҳам мазза қилиб ейиш мумкин эканми? — деб сўрабди.\n— Албатта. Мен фақат қотган нон мазали бўлиб туюлгунга қадар нафсимни тийиб ўтираман, — дебди файласуф.\nБиз оталар, кўпни кўрган катталар, аввало, ўзимиз ўрнак бўлиб, тўнимиз пешидан ушлаб келаётган боламиз «нанна» дегандан бошлаб, нонни эъзозлаш одобини ўргатишимиз шарт.


Исроил Шарқий Қуддусда яҳудийлар учун турар жой қуришни кечиктиради | Azon.uz - Ахборот-таҳлилий портал\n744 09:06 07.12.2021\nИсроил ҳукумати босиб олинган Шарқий Қуддусда яҳудийлар учун 10 минг турар жой қуриш лойиҳасини кейинга қолдирди.\n“Исроил Ички ишлар вазирлиги ҳузуридаги Қуддус Режалаштириш ва қурилиш қўмитаси Қуддусдаги Атарот аэропорти ҳудудида янги турар жой қуриш режасини кечиктирди. Қарор АҚШ босими остида қабул қилинди”, – дея хабар тарқатди Исроилнинг Walla интернет нашри.\nҚайд этилишича, Исроил Ташқи ишлар вазири Яир Лапид аҳоли пунктлари масаласи бўйича “Вашингтон позициясини қаноатлантирадиган” келишув ҳақида маълум қилган. Унинг сўзларига кўра, Исроил Яқин Шарқда дипломатик инқирозларни келтириб чиқармайдиган сиёсат юритмоқда.\nҚуддус ҳокимлиги яқинда Шарқий Қуддусдаги Атарот аэропорти яқинида яҳудийлар учун турар жой қуриш лойиҳасини тасдиқлаган эди.\nФаластин маъмурияти эса ушбу лойиҳани қоралаб, у Исроил – Фаластин можаросини “икки давлат” тамойили асосида ҳал қилиш умидларига барҳам беришини айтди ва Вашингтонни вазиятга аралашишга чақирди.\nИсроил Фаластин Махсус АҚШ Аэропорт Қуддус


Тошкентда Чирчиқ дарёси бўйидаги ерлар сотувга қўйилиши бошланди 22-10-2021, 19:39 | Zamin.uz\nФото: Daryo bo‘yi Business City\nТошкентда Чирчиқ дарёси бўйидаги ерлар сотувга қўйилиши бошланди. Бу ҳақда пойтахт ҳокимлиги матбуот хизмати хабар берди.\nDaryo bo‘yi Business City дирекциясининг ҳокимликка маълум қилишича, айни пайтда участкаларни тайёрлаш бўйича ишлар амалга оширилган бўлиб, илк 9 та лот e-auksion.uz портали орқали сотувга қўйилган — бу ер майдонларини сотиб олишда шаффофлик ва очиқликни таъминлайди.\nЧирчиқ дарёси бўйлаб Тошкентдан оқиб ўтувчи дарё қисмининг узунлиги 16 километрни ташкил қилади. Аукцион орқали сотувга дарё ўзанининг биринчи беш километри бўйлаб ер майдонлари тайёрланган.\n«Аукционга қўйилган ер майдонларида савдо марказлари, логистик корхоналар, ресторан ва кафелар, енгил саноат корхоналарини қуриш таклиф қилинмоқда. Сотув учун таклиф қилинган лотларда турар жой қуриш кўзда тутилмаган.\nШаҳримиз аҳли учун энг муҳими — Чирчиқ соҳиллари ободонлаштирилади ва кўкаламзорлаштирилади, сайр қилиш ҳудудлари, хиёбонлар, спорт майдончалари, югуриш ва велоспорт учун йўлаклар пайдо бўлади», — дейилади ҳокимлик хабарида.\nЭслатиб ўтамиз, Чирчиқ дарёси қирғоғида Daryo bo‘yi Business City ташкил этилиши ҳақида 2020 йилнинг июлида маълум бўлганди. «Бугунги кунда сув сатҳи аввалги кўрсаткичлардан паст. Дарё соҳиллари жуда узун, бироқ, афсуски, ҳозирда инсон аралашуви сабабли ачинарли аҳволга келиб қолган. Кўриниб турибдики, туташ ҳудудлар карерга айланиб қолган, бу ерда машиналар кўп. Бу экология учун жуда катта зарар, чунки бу ердан табиат ресурслари — тупроқ ва шағал олиб чиқиб кетилмоқда», — деган эди Business City дирекцияси инвесторлар билан ишлаш менежери Ирода Ўринова.\nШавкат Мирзиёев Чирчиқ дарёси соҳили бўйлаб турли инфратузилма объектларини қуриш кўзда тутилган лойиҳа тақдимоти билан 31 май куни танишганди. Тақдимотда Тошкент ҳокими ўринбосари — Инвестицияларни бошқариш ва ташқи савдо бошқармаси бошлиғи Шароф Раҳмонов Daryo bo‘yi Business City лойиҳаси икки йил давомида амалга оширилишини маълум қилган. Бунда Бектемир туманидаги биринчи босқични 2021 йилда якунлаш режалаштирилмоқда.\nПрезидентнинг «Республика ҳудудларида Business city замонавий ишбилармонлик марказларини ташкил этиш чора-тадбирлари тўғрисида»ги қарорига кўра, Молия вазирлиги дарёнинг қирғоғини торайтириш ишларини молиялаштириш учун пойтахт маъмуриятига 300 миллиард сўм миқдорида фоизсиз ссуда беради. Ажратилган маблағни қайтариш бўш ер майдонларини инвесторларга сотиш орқали амалга оширилади. “Замин” янгиликларини “Twitter”да кузатиб боринг\nЯнгиликлар » Жамият » Тошкентда Чирчиқ дарёси бўйидаги ерлар сотувга қўйилиши бошланди